text:
Köpçülikleýin (brigadalaýyn) maddy jogapkärçilik hakyndaky mysaly şertnama
Türkmenistanyň Prezidentiniň
2009-njy ýylyň 25-nji awgustda çykaran 10605 karary bilen
tassyklandy
Köpçülikleýin (brigadalaýyn) maddy jogapkärçilik hakyndaky mysaly
ŞERTNAMA
Türkmenistanyň Zähmet Kodeksiniň 233-nji maddasyna laýyklykda köpçülikleýin (brigadalaýyn) maddy jogapkärçilik hakyndaky ýazmaça şertnama kärhana, gurama ýa-da edara bilen (mundan beýläk - Kärhana) Kärhananyň işgärleriniň arasynda olara berlen gymmatlyklary saklamak, işläp bejermek, satmak (goýbermek), daşamak, öndürmek boýunça işlerde ulanmak ýa-da başga hili peýdalanmak bilen baglanyşykly işleriň aýry-aýry görnüşleri işgärler tarapyndan bilelikde ýerine ýetirilen wagtynda, ýetirilen zyýan (zelel) üçin her bir işgäriň doly şahsy jogapkärçiligini anyk kesgitlemek we onuň bilen zyýany (zeleli) doly möçberde tölemek hakynda şertnama baglaşmak mümkin däl ýagdaýynda baglaşylýar.
(Kärhananyň ady)
maddy gymmatlygy saklamagy üpjün etmek maksady bilen Kärhananyň ýolbaşçysy
(familiýasy, ady, atasynyň ady)
bir tarapdan we köpçülikleýin (brigadalaýyn) maddy jogapkärçilik babatda şertnama baglaşýan toparyň agzalarynyň adyndan toparyň ýolbaşçysy (mundan beýläk–Topar) beýleki tarapdan
(sehde, bölümde, bölümçede, seksiýada, ammarda we ş.m. eýeleýän wezipesi)
(familiýasy, ady we atasynyň ady)
bilen ______________________________________________________ işleri
(işleriň görnüşiniň ady)
ýerine ýetirmek üçin özüne berlen emläge we beýleki gymmatlyklara zyýan (zelel) ýetirilen ýagdaýynda Toparyň öz üstüne köpçülikleýin (brigadalaýyn) maddy jogapkärçiligi alýandygy hakynda şu Şertnamany baglaşdylar.
I. Umumy düzgünler
1. Köpçülikleýin (brigadalaýyn) maddy jogapkärçilikli işleri guramagyň zerurlygy Kärhananyň ýolbaşçysy tarapyndan Kärhananyň kärdeşler arkalaşygy guramasy bilen ylalaşylyp kesgitlenýär.
2. Kärhananyň köpçülikleýin (brigadalaýyn) maddy jogapkärçiligi bellemek hakyndaky Kärdeşler arkalaşygy guramasy bilen ylalaşylan çözgüdi kärhananyň ýolbaşçysynyň buýrugy bilen resmileşdirilýär we umumy ýygnakda Topara habar berilýär.
Kärhananyň köpçülikleýin (brigadalaýyn) maddy jogapkärçiligi bellemek hakyndaky buýrugy (görkezmesi) Şertnama goşulýar.
3. Işgär köpçülikleýin (brigadalaýyn) maddy jogapkärçilik hakyndaky şertnamany baglaşmakdan boýun gaçyran halatynda onuň hünärine laýyk gelýän başga iş Kärhana tarapyndan oňa teklip edilip bilner.
Şeýle iş ýok bolsa ýa-da işgär özüne teklip edilen başga işden boýun gaçyrsa, ol hereket edýän kanunçylykda bellenen tertipde işden boşadylyp bilner.
4. Täzeden döredilýän Topary düzmek meýletinlik düzgüni esasynda amala aşyrylýar. Toparyň düzümine täze işgärler gelip goşulanda Toparyň agzalarynyň pikiri göz önünde tutulýar.
5. Topara ýolbaşçylyk etmek onuň ýolbaşçysynyň üstüne ýüklenýär.
Toparyň ýolbaşçysy Kärhananyň ýolbaşçylary tarapyndan bellenýär. Şunda Toparyň agzalarynyň pikiri diňlenýär.
Toparyň ýolbaşçysynyň wagtlaýyn ýok halatynda onuň borçlary Kärhana tarapyndan Toparyň agzalarynyň biriniň üstüne ýüklenýär.
6. Toparyň ýolbaşçysy çalşylan halatynda ýa-da Topardan onuň ilkibaşdaky düzüminiň ýarysyndan köp işgär işden giden bolsa, täze şertnama baglaşylmalydyr.
7. Toparyň düzüminden aýry-aýry işgärler işden giden ýa-da Topara täze işgärler kabul edilen halatynda täze şertnama baglaşylmaýar. Şeýle ýagdaýda Toparyň işden giden önki agzasynyň golunyň garşysynda onuň işden giden senesi görkezilýär, işe täze kabul edilen işgär bolsa, Şertnama gol çekýär we Topara goşulan senesini görkezýär.
II. Toparyň agzalarynyň hem-de Kärhananyň hukuklary we borçlary
8. Toparyň agzasynyň şulara hukugy bardyr:
a) maddy gymmatlyklary kabul etmäge gatnaşmaga we olaryň saklanyşyna, işlenip taýýarlanyşyna, satylyşyna (goýberilişine), daşalyşyna ýa-da önümçilikde peýdalanyşyna gözegçiligi bilelikde amala aşyrmaga;
b) Topara berlen maddy gymmatlyklary tükellemek işine gatnaşmaga;
ç) Topara berlen maddy gymmatlyklaryň hereketi we galyndylary hakyndaky hasabatlar bilen tanyşmaga;
d) zerur bolan halatynda Topara berlen maddy gymmatlyklary tükelleýiş işini geçirmegi talap etmäge;
e) Toparyň agzalaryny we ýolbaşçysyny Topardan çykarmak barada teklip bilen Kärhana ýüz tutmaga.
9. Toparyň agzasy şulara borçludyr:
a) maddy gymmatlyklara aýawly çemeleşmäge we zyýan çekilmeginiň öňüni almak üçin çäreleri görmäge;
b) bellenen tertipde hasap ýöretmäge, maddy gymmatlyklaryň hereketi we galyndylary hakyndaky hasabatlary düzmäge we olary öz wagtynda bermäge;
ç) maddy gymmatlyklaryň saklanyşyna howp döredýän ähli ýagdaýlar barada öz wagtynda Kärhanany habarly etmäge.
10. Kärhananyň şulara hukugy bardyr:
a) zerur bolan halatynda Topara berlen maddy gymmatlyklary tükelleýiş işlerini geçirmäge;
b) maddy gymmatlyklaryň saklanylyşy, işlenip taýýarlanylyşy, satylyşy (goýberilişi), daşalyşy ýa-da önümçilikde peýdalanylyşy barada Topara degişli görkezmeler bermäge;
ç) zerur halatynda kanunçylykda bellenen tertipde administratiw çäreleri görmäge.
11. Kärhana şulara borçludyr:
a) Topara maddy gymmatlyklaryň doly saklanmagyny üpjün etmek üçin zerur şertleri döretmäge;
b) Topara maddy gymmatlyklary saklamagy üpjün etmäge päsgelçilik berýän sebäpleri ýüze çykarmak we aradan aýyrmak üçin öz wagtynda çäreleri görmäge, ýetirilen zyýan (zelel) üçin günäkär adamlary ýüze çykarmaga we kanunçylykda bellenen tertipde jogapkärçilige çekmäge;
ç) Topary Kärhana ýetirilen zyýan üçin işçileriň we gullukçylaryň maddy jogapkärçiligi hakynda hereket edýän kanunçylyk, şeýle hem gymmatlyklary kabul etmek, saklamak, işläp taýýarlamak, satmak (goýbermek), daşamak we önümçilikde ulanmak we hasaba almak boýunça hereket edýän kadalar bilen tanyşdyrmaga;
d) Topara berlen maddy gymmatlyklaryň hereketi hem-de olaryň galyndylary hakynda öz wagtynda hasap we hasabatlylygy ýöretmek üçin zerur bolan şertleri döretmek;
e) Kärdeşler arkalaşygy guramasy bilen bilelikde Toparyň agzalarynyň maddy gymmatlyklaryň tükelleýişini geçirmek baradaky talaplaryna garamaga;
f) Kärdeşler arkalaşygy guramasy bilen bilelikde Topardan çykarylmagy barada üstünden arz edilen işgäriň gatnaşmagynda arza garamaga we eger arza esaslandyrylan bolsa, ony Toparyň düzüminden çykarmak boýunça çäreleri görmäge hem-de hereket edýän kanunçylyga laýyklykda onuň mundan beýläk iş meselesini çözmäge;
g) Toparyň agzalarynyň maddy gymmatlyklaryň saklanmagyna howp salýan ýagdaýlar baradaky habarlaryna garamaga we şol ýagdaýlary aradan aýyrmak üçin çäreleri görmäge.
III. Hasaba alşy we hasabatlylygy alyp barmagyň tertibi
11. Maddy gymmatlyklary kabul etmek, olaryň hasaba alnşyny ýöretmek we maddy gymmatlyklaryň hereketi hakynda hasabaty bermek Toparyň ýolbaşçysy tarapyndan bellenen tertipde amala aşyrylýar.
12. Topara berlen maddy gymmatlyklaryň meýilnama laýyk tükellenilişi hereket edýän kadalarda bellenen möhletlerde geçirilýär.
Meýilnamadan daşary tükelleýş Toparyň ýolbaşçysy çalşan, Topardan onuň agzalarynyň ýarysyndan köpüsi çykyp giden ýagdaýynda we Kärhananyň talaby ýa-da Toparyň bir ýa-da birnäçe agzalarynyň talaby boýunça hem geçirilip bilner.
13. Maddy gymmatlyklaryň hereketi we galyndysy hakyndaky hasabatlara Toparyň ýolbaşçysy we nobatlylyk tertibine laýyklykda Toparyň agzalarynyň biri tarapyndan gol çekilýär.
Hasabatyň mazmuny Toparyň ähli agzalaryna habar berilýär.
IV. Ýetirilen zyýanyň öwezini dolmak
14. Toparyň agzasyny maddy jogapkärçilige çekmek üçin, tükelleýiş resmi namasy bilen tassyklanan ýetmezçilik sebäpli ýetirilen maddy zyýan (zelel) esas bolup durýar.
15. Toparyň agzasyny maddy jogapkärçilige çekmek, ýetirilen zyýanyň (zeleliň) emele gelşiniň sebäpleri tükelleýiş geçirilenden soňra, Toparyň agzasynyň ýazmaça beren düşündirişi, zerur bolan ýagdaýynda garaşsyz bilermenleriň gelen netijeleri hasaba alnyp, Kärhana tarapyndan amala aşyrylýar.
16. Topar tarapyndan Kärhana ýetirilen zyýanyň (zeleliň) möçberini kesgitlemek, şeýle hem onuň öwezini dolmak Türkmenistanyň kanunçylygy bilen düzgünleşdirilýär.
17. Birnäçe işgäriň günäsi bilen ýetirilen öwezi dolunýan zyýanyň (zeleliň) möçberi olaryň her biri üçin olaryň her biriniň günäsiniň anyk derejesiniň çekýän maddy jogapkärçiliginiň görnüşini we çägini hasaba almak bilen kesgitlenilýär.
Zyýanyň (zeleliň) meýletin öwezi dolunanda köpçüligiň (brigadanyň) her bir agzasynyň günäsiniň derejesi köpçüligiň (brigadanyň) ähli agzalary bilen iş berijiniň arasyndaky ylalaşyk boýunça kesgitlenilýär. Zyýan (zelel) töletdirilende köpçüligiň (brigadanyň) her bir agzasynyň günäsiniň derejesi kazyýet tarapyndan kesgitlenilýär.
18. Şertnama 20__-nj_ ýylyň «____»_____________ güýje girýär we Toparyň özüne berlen maddy gymmatlyklar bilen Kärhanada işleýän döwründe hereket edýär.
19. Şertnama iki nusgada taýýarlandy, onuň birinji nusgasy Kärhanada, ikinji nusgasy bolsa Toparyň ýolbaşçysynda saklanýar.
Gollar:
Kärhana_________________________________
Toparyň ýolbaşçysy________________________
Toparyň agzalary__________________________


c: text/html

text:
Aşyrowa Laçyn Çarygeldiýewna “Topraklaryň barlagynyň inžener-geologiki usullary” barlaghanasynyň müdiri. Ol 2010-nji ýylda Türkmen Politehniki institutyny tapawutlanan diplom bilen tamamlady, hünari boýunça – dag inženeri, gidrogeоlog. Türkmenistanyň Gurluşyk we binagärlik ministrliginiň Seýsmiki ýagdaýa durnukly gurluşyk ylmy barlag institutynda “Topraklaryň barlagynyň inžener-geologiki usullary” barlaghanasynda ilki inžener wezipede, soňra ikinji derejeli inžener, baş hünärmen wezipelerde işledi. 2015-nji ýylda Seýsmiki ýagdaýa durnukly gurluşyk YBI-na aspiranturasyna ,, 05.23.02 – “Esaslar we binýatlar, ýerasty desgalar” hünäri boýunça tehniki ylymlaryň kandidaty alymlyk derejesine dalaşgärlige okuwa girdi. Ol 6 sany ylmy çap edilen işleriň eýesi.
2016-nji ýylda Türkmenistanyň Prezidentiniň ýanyndaky Döwlet gullugy akademiýasyny döwlet gullukçylarynyň hünärini ýokarlandyrmak boýunça okuwyny gutardy (okuwyň möhleti bäş aý).
Laçyn Aşyrowanyň ýolbaşçylygynda barlaghanada gurluşyk meýdançasynda geçirilýän inžener-geologiki gözlegleriň meýdan we barlaghana netijelerini rejeläp, tehniki hasabaty taýýarlamak işleri amala aşyrylýar we gurluşyk meýdançalarda jaýlara we desgalara ýetirilýän seýsmiki täsirleri peseltmek üçin hödürlenilýän teýgum düşekçeleriniň gat-gat dykyzlandyrylyşy barlanylýar.
©Seýsmiki Taýdan Durnukly Gurluşygyň Ylmy-Barlag Instituty

robotstxt: allowed

filter: keep


text:
Türkiýe Ysraýylyň soňky kararyny ýazgardy...
Türkiýäniň hökümeti Ysraýylyň täze ýaşaýyş ýerlerini gurmak barada kabul eden kararyny ýazgardy
Türkiýäniň Daşary işler ministrligi Ysraýylyň bikanun gurulan ýaşaýyş ýerlerinde ýene-de 1 müňden gowrak goşmaça jaý gurmak barada karar kabul etmegi we palestinalylara garşy hetdenaşa güýç ulanmagy bilen bagly beýanat berdi.
Beýanatda: “Ysraýylyň resmileriniň gabaw astynda bolan Günbatar Şeriadaky bikanun gurulan ýaşaýyş ýerlerinde ýene-de goşmaça 1 müňden gowrak jaý gurmak barada karar kabul etmegini we basyp alyjy güýç tarapyndan ulanylýan hetdenaşa güýçleriň netijesinde Gazada we Nablusda 2 adamyň ýogalmagyny berk ýagdaýda ýazgarýarys” diýilýär.
Beýanatda mundan başgada: “Ysraýylyň hökümetiniň Palestinanyň halkynyň başda ýaşaýyş hukugy bolmak bilen adaty hukuklarynyň düzgünlerini bozýan, sebitde çaknyşyk howpynyň ýüze çykmagyna iterýän, halkara hukugy we BMG-niň degişli kararlaryny bozýan, halkara jemgyýetiň her dürli reaksiýasyny äsgermeýän bu jogapkärçiliksiz pozisiýasyny iň gysga wagtda bes etmegi hökmanydyr” diýilýär.


text:
Şeýle hem okaň
17.10.2018 | Hormatly Prezidentimiz Gurbanguly Berdimuhamedow täze polimer zawodynyň açylyş dabarasyna gatnaşdy
16.10.2018 | Hormatly Prezidentimiz Balkan welaýatyna ugrady
16.10.2018 | Türkmenistanyň Prezidenti “LG International Corporation” kompaniýasynyň ýolbaşçysyny kabul etdi
16.10.2018 | Türkmenistanyň Prezidenti “Hyundai Engineering Co., Ltd” kompaniýasynyň ýolbaşçysyny kabul etdi
15.10.2018 | Türkmenistanda ählumumy howplara garşy göreşmek boýunça sebit derejesindäki maslahat geçirilýär
15.10.2018 | Türkmenistanyň Prezidenti bilen Özbegistan Respublikasynyň Prezidentiniň arasynda telefon arkaly söhbetdeşlik boldy
Siziň Alyhezretiňiz,
Amerikanyň Birleşen Ştatlarynyň Prezidenti
jenap Donald TRAMP,
Doglan günüňiz mynasybetli meniň ýürekden çykýan gutlaglarymy we iň gowy arzuwlarymy kabul ediň!
Şu ýakymly mümkinçilikden peýdalanyp, Size berk jan saglyk, maşgala abadançylygyny, şeýle hem amerikan halkynyň öňe gitmegine hem-de gülläp ösmegine gönükdirilen ähli başlangyçlaryňyzda we maksatlaryňyzda üstünlikleri gazanmagyňyzy arzuw edýärin.
Hormatly jenap Prezident, biziň ýurtlarymyzyň we halklarymyzyň arasyndaky dostlukly gatnaşyklary mundan beýläk-de ösdürmäge we pugtalandyrmaga üýtgewsiz taýýardygym baradaky ynandyrmalarymy kabul ediň.
Çuňňur hormatlamak bilen,
Türkmenistanyň Prezidenti
Gurbanguly BERDIMUHAMEDOW.
Copyright 2012-2018 Türkmenistanyň Döwlet habarlar agentligi - Türkmenistan bu gün


text:
Aqtóbelikter latyn qaripine kóśýdi qoldaıdy. Búgin Aqtóbege «Latyndy qolda» respýblıkalyq aqparattyq toby keldi. Tól jazýymyzdyń latyn álipbıine aýysýynyń, eldegi osyǵan qatysty jańa reformany túsindirdi. Aqtóbe jurtynyń Rýhanı jańǵyrý baǵdarlamasy ayasynda atqaryp jatqan jumystarymen tanysty
«Latyndy qolda» respýblıkalyq aqparattyq toby Elbasy Jarlyqqa qol qoıǵannan keıin jumysyn bastady. Top quramynda tanymal blogerler, úkimettik emes uıymdardyń ókilderi men sayasatkerler bar. Olar búgin Saqtaǵan Báıiśev atyndaǵy ýnıversıtettiń stýdentterimen kezdesti. Buǵan deıin 8 óńirde bolǵan mamandar túrli áleýmettik top ókilderimen júzdesken. Oǵan kóśý — ýaqyt talaby. El aımaqtaryn aralaǵanymyzda, kópśilik bul jańaśyldyqty qoldap otyr» — deıdi top múśeleri.
Al, dostyq úıinde ótken kezdesýge óńirdiń zıyaly qaýym ókilderi, belsendi jastar, qoǵamdyq birlestiktiń basśylary men kásipkerler qatysty. Olar da óz pikirlerin ortaǵa saldy. Top múśeleri jańaśyldyq halyq arasynda qoldaý tapqanymen, latyndy engizýdiń ádisteri men tásilderi jóninde birqatar suraqtar bar deıdi.
Aqtóbelikter de tarıhı tańdaýdy qoldap otyr. Olar latyn álipbıine kóśý — ótkenimizdi qaıtarýmen teń deıdi. Aqtóbeden aqparattyq top Batys Qazaqstan oblysyda attandy.


text:
Hezreti Aly (goý, Alla odan razy bolsun!): ''Men bir gezek: ''Eý Allam! Meni hiç bir adama mätäç etme'' diýenimde, Pygamber alaýhyssalam:
ㅡ Eý, Aly! Hiç haçan beýle diýme, adama mätäç bolmajak adam ýokdur!ㅡ diýdi.
Men:
ㅡ Onda näme diýeýin ㅡ diýip soradym.
Ol:
ㅡ Eý, Allam! Meni adamyñ namardyna mätäç etme ㅡ diýip aýt diýdi.
Men:
ㅡ Adamlaryñ namardyny nähili tanaýyn ㅡ diýip soranymda, ol:
ㅡ Olar sadaka berse minnet edýän, kömek berse diline çolaýan adamlardyr ㅡ diýip jogap berdi.
Namardy nädip tanamaly?
Hezreti Aly (goý, Alla odan razy bolsun!): ''Men bir gezek: ''Eý Allam! Meni hiç bir adama mätäç etme'' diýenimde, Pygamber alaýhyssalam:
-
Jeksparro
4 months ago
- Namart kimdir biler bolsañ,
Ne diýseñ diýr: ''baş üstüne''.
Ezmaýyşyñ kylar bolsañ,
Hiç tapdyrmaz iş üstünde.
...
-
garayolly68
4 months ago
- Онат хекаят экен. Саг бол етиренине.
-
nekrasow
4 months ago
- namarda syr berme syr saklar dp namart syr saklamaz diymek bilani. Sag bol awtor


text:
Adamyñ gülşüne seredibem onyñ häsiýetini bilmek mümkin eken. Bu ýar saýlaýanlara, dost tapanlara we ähli ýagdaýda ýanyñyzdakylary bilmek mümkinçiligini beýär.
1. Gülýän wagty ýokarky dodagy aşakgy dodagyna degip dursa, bu adam durmuşda hemmäniñ dykkat merkezinde bolmagy isleýändir.
2. Gülýän wagty agzyny eli bilen ýapyp durýanlar bolsa, öz güýjine ynanmaýan, çetde durmagy dogry hasaplaýan adamlardyr.
3. Kellesini arka taşlap gülýänler ynanjañ, akylyna däl, köplenç kalbyna gulak asyp iş edýän adamlardyr.
4. Güleninde kellesini elleri bilen tutýanlar hyýalbent adamlar hataryna girýärler. Olaryñ arzuw edýän zatlary köplenji arzuw bolup galýandyr. Sebäbi olar dünýäde duşmaýan, diñe hyýallarda bar zatlary arzuw edýärler.
5. Gülende burnuny üýtgedýän (ýokara edýän ýalyrak) ol ýa bul zada garaýşyny tiz-tiz üýtgedýän, onuñ bilen bile duýgylara berilýän we kejir adamlardyr. Olar köplenç töwerekdäkiler bilen keýpine görä gürleşýärler.
6. Agzyny açyp, xah-xah edip gatydan gülýänler qözüne ynamy belent adamlar toparyna degişlidir.
7. Gülende kellesini aşaga garadyp yuwaş gülüp goýýanlar açykköñül, her dürli ýagdaýa tiz öwrenişýän adamlardyr.
8. Her sapar dürli gülýän adamlar, ilkilik bilen öz pikrini üstün goýup iş tutýanlardyr.
Men gulushuma yok eken. 😄 Belki sizin gulshuniz bardyr 😂😂😂
Adamyñ gülşine garap, onuñ häsiyetini nädip bilip bolar? (Psihologik maslahat)
Adamyñ gülşüne seredibem onyñ häsiýetini bilmek mümkin eken. Bu ýar saýlaýanlara, dost tapanlara we ähli ýagdaýda ýanyñyzdakylary bilmek mümkinçiligini beýär.
-
Mergen70
3 months ago
- Men gülüšime meňzeş eken: Gülende kellesini aşaga garadyp yuwaş gülüp goýýanlar açykköñül, her dürli ýagdaýa tiz öwrenişýän adamlardyr.


text:
ABŞ garşydaşlarynyň üstündäki artykmaçlygyny elinden aldyrdy
Danford: “Soňky 10-15 ýylda biziň artykmaçygymyz has hem peseldi. Artykmaçlygymyz indi ozalkysy ýaly uly däl” diýdi
ABŞ-niň Baş ştabynyň başlygy Jozef Danford ýurdunyň başda Russiýa we Hytaý bolmak bilen garşydaşlarynyň üstündäki artykmaçlygyny elinden aldyrandygyny belledi.
Massaçustes ştatyndaky Tufts uniwersitetinde çykyş eden Danford Russiýanyň, Hytaýyň we beýleki ýurtlaryň ABŞ-nyň söweş taktikalaryny gözden geçirip, öz mümkinçiliklerini we strategiýalaryny Waşingtonyň üstünligini iň az derejä peseldip özgerdendiklerini belledi.
Danford: “Soňky 10-15 ýylda biziň artykmaçygymyz has hem peseldi. Artykmaçlygymyz indi ozalkysy ýaly uly däl” diýdi.


text:
TurkmensNews- ykdysady sazlaşyklar boýunça ýokary geňeşiň ۳-nji maslahaty şu gün Eýranyň ۳ güýjiniň başlyklarynyň gatnaşmagynda we prezident Hasan Ruhaniň baştutanlygynda geçirildi we onda Amerikanyň haýbat atmalaryna garşy göreşmek baradaky senariolara garaldy.
IRNA habarlar gullygynyň beren habaryna görä Eýranyň ۳ güýjiniň bilelikde geçiren maslahatynda Amerikanyň ähtimallaýyn amala aşyrjak gadaganlyklarynyň Eýran ilatynyň ýaşaýşyna , içerki önüme we döwlet býyjetine täsir galdyrmagynyň öňüne geçilmegi barada tutum tutyldy.
bu maslahatda şeýle-de gara pullaryň aklanmagynyň hemde terrorizmiň maliýe taýdan üpjün edilmeginiň öňüne geçmek ugurda ýurdyň hukuky örisinde çynlakaý hereketleriň amala aşyrylmagy we halkara bank hyzmatdaşlyklaryň ösdürilmegi we şu ugurda Amerikanyň başbozarlyklarynyň öňüne geçmek barada amatly çäreler tassyklandy./Parstoday
Habarlar
© All Right Reserved by Turkmens News


text:
Türkmenistanda azyk önümleriniň we hyzmatlaryň gymmatlamagynyň fonunda, ulanylan hojalyk hyzmatlaryny ölçeýji gurallaryň we olary oturtmagyň nyrhlary hem ýokarlanýar.
Читайте также на русском
Azatlyk Radiosynyň Türkmenistandaky habarçylary, hususan-da, suwy ölçeýji guralyň bahasynyň häzirki wagtda 200 manada barandygyny, ony oturtmak hyzmatynyň bahasynyň 50 manada durýandygyny habar berdi. Deňeşdirme üçin aýtsak, geçen ýyl şol bir guralyň bahasy 130 manat, ony oturtmagyň nyrhy 35 manada barabardy.
Habarçymyzyň sözlerine görä, emma geçen ýylyň aýagyna degişli döwürden tapawutlylykda, häzirki wagtda bu ölçeýji gurallaryň gytçylygy göze ilmeýär.
Şol bir wagtda-da, Türkmenistan ölçeýji gurallaryň öz önümçiligini hem ýola goýdy. Türkmen hökümetiniň 20-nji aprelde yglan etmegine görä, «Türkmenmaşyngurluşyk» kärhanasynda elektrik energiýasynyň sarp edilişini ölçemek boýunça gurallaryň önümçiligi ýola goýlupdyr. Kärhananyň ýylda 180 müň guraly işläp çykarmaga ukyplydygy, gurallaryň 2017-nji ýylyň noýabr aýynda synagdan geçendigi resmi maglumatlarda habar berilýär.
Türkmenistanda ölçeýji gurallara bolan talap ýurduň ilatyna mugt gazy, suwy we elektrik energiýasyny bermegi göz öňünde tutýan sosial ýeňillikleriň ýatyrylmagyndan soň güýçlenipdi.
Türkmenistanyň prezidenti Gurbanguly Berdimuhamedowyň gazyň, suwuň we elektrik togunyň ilat üçin mugt bolmagyny ýatyrmak barada gelen karary bilen 2017-nji ýylyň noýabr aýynda ýatyrylypdy.
Türkmenistanyň ilaty üçin niýetlenen bu sosial ýeňillikler 1993-nji ýylda ýurduň öňki prezidenti Saparmyrat Nyýazow tarapyndan girizilipdi we onuň 2030-njy ýyla çenli saklanmagy kanun tarapyndan berkidilipdi.
Ýurduň häzirki ýolbaşçysy G. Berdimuhamedow bu sosial ýeňillikler sistemasynyň “doly derejede netijesiz” bolandygy aýtdy.
“Ýeňillikler uçdantutma her birine däl, diňe sosial kömege hakykatdanam mätäçlere berilmeli” diýip, milli media serişdeleri geçen ýylyň tomsunda prezident Berdimuhamedowy sitirledi.
Gaz, suw we elektrik togunyň mugtçulygynyň ýatyrylmagyndan soň, häkimiýet wekilleri ýaşaýyş jaýlara aýlanyp, hojalyk hyzmatlarynyň sarp edilişini ölçeýji gurallary oturtmak talabyny güýçlendirdiler, şeýle-de ilaty ozalky ýyllar üçin tölemäge mejbur etdiler.
Azatlyk Radiosynyň habarçylarynyň sözlerine görä, ýeňillikleriň ýatyrylmagyndan soň, hususan-da, Aşgabatda her bir ýaşaýyş jaýdan 2015-nji we 2016-njy ýyllarda ulanylan suw üçin, 35-50 manat aralygynda töleg etmek talap edildi.
“Häzir her bir jaýdan suw üçin bir ýyla 35 manat möçberinde töleg talap edilýär, üstesine, jerime hökmünde ýene her aý üçin 70 manat soralýar. Şeýle şertlerde ölçeýji boýunça tölemek has amatly bolýar, şonuň üçin gitdigiçe has köp adam ölçeýjileri oturdýar” diýip, habarçymyz aýdýar.
2015-nji ýyldan bäri türkmen häkimiýetleri ilatdan gaz ölçeýji gurallary hem oturtmagy talap edip gelýär. Emma Azatlygyň habarçylary häzirki wagtda häkimiýetleriň esasy gözegçiligini ilatyň sarp edilýän suwy we elektrik energiýasyny ölçeýän gurallary oturtmagyna gönükdirýändigini belleýärler.
Türkmenistanda gazyň, suwuň, elektrik togunyň mugtçulygynyň ýatyrylmagy bilen bir wagtda hojalyk hyzmatlarynyň bahasy hem ýokarlady.
Bilermenler energiýa resurslaryna baý Türkmenistanyň öz ilatyny tas 25 ýyllap üpjün eden ýeňilliklerinden mahrum etmegini ýurduň başdan geçirýän agyr ykdysady krizisi bilen baglanyşdyrýarlar. Soňky bir ýylyň dowamynda Türkmenistanyň ilaty iş orunlarynyň çäklendirilmegi, azyk önümleriniň çürt-kesik gymmatlamagy, ýangyjyň, transportyň, medisina we hojalyk hyzmatlarynyň gymmatlamagy ýaly ykdysady kynçylyklar bilen ýüzbe-ýüz boldy.


text:
Aşgabadyň Olimpiýa stadionyndaky äpet at kellesi heýleki Ginnesiň rekordlar kitabyna giripdir. Stadionynyň münberini bezeýän ahalteke bedewiniň çeper keşbi atyň dünýäde iň uly nyşany diýip “Guinness World Records“ kompaniýasynyň wekilleriniň ykrar edildi. Wekilleriniň beren şahadatnamasyna laýyklykda, atyň şekiliniň beýikligi 40,05 metr (131 fut 4,...
Awtor:
DrWaltBishop
(Wasýok)
|
Kategoriýa: Habarlar |
23.08.2017 02:04
Gyzgyn, Turkmence, Sosiyal, interaktiw, sayty, Turkmen, Türkmen, Türkmenistan, Turkmenistan, Türkmençe, Sosiýal, saýty
(#49)


text:
Salam, Öwrenmeli saýtynyň hormatly okyjylary. Men Öwrenmeli saýtynyň ýazyjysy Ilhan Dowranow. Bu gün men öz täze mowzugymda size Antiwirus goragy we goramak üçin ýörite programmalar barada gyzykly maglumatlary paýlaşjak.
Her gün ýüzlere täze wiruslar emele gelýär, şol sebäpli üstünlikli wiruslara garşy goragyň baş şertleriniň biri bolup, antiwirus programma üpjünçiliginiň bolmagy çykyş edýär.
Has meşhur antiwirus programmalaryny garaşsyz testden geirmegiň netijileri täjirçilik programma üpjünçilikleriň arasynda öz borçlaryny has üstünlikli Kasperskiniň Antiwirusynyň ýerine ýetirýändigini görkezdi. Test üçin 60000 gowrak zyýan beriji wiruslar ulanyldy. Kasperski Antiwirusy şol wiruslaryň 97%-ini zyýansyz edip bildi.
Antiwirus programmalarynyň wirusy ýok edip bilijilik ukuby (% hasabynda)
- Kaskperskiniň Antiwirusy – 97%
- Symantec Norton Antivirus – 89%
- Avira Antivir – 85%
- Dr.WEB – 81%
- NOD32 – 80%
- Panda Antivirus – 74%
- Avast – 63 %
Antiwirus programmasy we onuň görnüşleri.
Kompýuter wiruslary bilen göreşmekde antiwirus programmalary has netijelidir. Antiwirus programmalary zaýalanan faýllary gözlemek we bejermek üçin dürli düzgünleri peýdalanyp bilýär.
Polifaglar – has meşhur we netijeli antiwirus programmalary bolup, polifag antiwirus programmalary (meselem, Kaskperskiniň Antiwirusy, Dr.WEB) çykyş edýär. Polifaglaryň iş dügüni faýllary, diskleriň ýükleýji sektorlaryny we işjeň ýady barlamakdan we olaryň içinde belli bolan we täze wiruslary gözelemekden ybarat.
Rewizorlar – rewizorlaryň (meselem, ADinf) iş düzgüni diskde bar bolan faýllar üçin gözegçilik jemlerini hasaplamakdan ybarat. Bu gözegçilik jemleri antiwirusyň maglumat gorunda edil beýleki informasiýa ýaly: faýllaryň uzynlyklary, olaryň soňky üýtgedilen wagty we başg. bilen bilelikde saklanylýandyr.
Bekleýjiler – “wirus howply” ýagdaýlary tutup, olar barada ulanyja habar berýän programmalar. Şeýle ýagdaýlara, meselem, diskiň ýükleniş sektoryna ýazgynyň edilmegi degişli. Bu ýazgy kompýutere operasion sistema ýüklenilende ýa-da ýükleniji wirus bilen zaýalananda bolup geçýär.
Antiwirus programmalarynyň bazalaryny täzelemek.
Programmanyň täzelenmegi kompýutere aşakdaky obýektleri ýükleýär we gurnaýar:
- Antiwirusyň bazalary. Informasiýanyň goragy howpuň signaturalaryny we tor hüjümleriň, kesgitlemelerini, şeýle hem olar bilen göreşmegiň usullaryny saklaýan maglumat gorlaryň esasynda üpjün edilýär.
- Programma modullary. Antiwirus bazalaryndan başga, programma modullaryny hem täzelemek bolýar. Täzelenme paketleri Antiwirusyň gowşak taraplaryny aýyrmaýarlar, täze funksiýalary goşýarlar ýa-da bar bolanlary gowulandyrýarlar.
Dürli antiwiruslaryň bazalaryny täzelemegiň ýygylygy
Bu günki tema peýdalymy? Pikiriňi teswirde ýazyp bilersiň. Soragyň bar bolsa “dovranovovrenmeli@gmail.com” poçta ýaz!
3,461 gezek okaldy


text:
Eýranyň polisiýasy Tähranda we günbatar şäher Kermanşahda onlarça demonstrasiýaçyny tussag edeninden soň, täzeden hökümete garşy ýygnanyşyklaryň geçirilmegine garşy duýduryş berdi.
Tähran welaýatynyň gubernatorynyň orunbasary Mohsen Hamadani 29-njy dekabrda, bahalaryň gymmatlamagyna garşy protest bilen başlanyp, syýasy demonstrasiýa öwrülen we Eýranyň bir topar şäherine ýaýran protestleriň ikinji gününde çykyp gürläp, kanun goraýjy gulluklaryň indiki ýygnanyşyklaryň garşysyna berk çäre görjekdigini duýdurdy. Onuň sözleri metbugatda sitirlendi.
Emma, eýran häkimiýetleriniň duýduryşlaryna garamazdan, Birleşen Ştatlaryň Döwlet departamenti we Ak tam demonstrasiýaçylaryň tussag edilmegini ýazgarýan beýanat çap etdi hem-de Tähranyň protestçileriň öz pikirlerini azat-erkin aýdyp bilmegine rugsat bermegini talap etdi.
"Eýranyň hökümeti adamlaryň hukuklaryny, şol sanda öz pikirlerini aýtmak hukuklaryny sylamaly” diýip, Ak tamyň sözçüsi Sarah Sanders aýtdy.
Döwlet departamentiniň sözçüsi ABŞ-nyň döwlet sekretary Reks Tillersonyň özüniň, öz suratlandyryşy ýaly, “Eýranyň içinde hökümetiň parahatçylykly özgermekligine getirjek elementleri goldamaga” çagyrýandygyny belledi.
"Bir ähli döwletleri eýran halkyny we olaryň esasy hukuklaryny hem-de korrupsiýany soňlamak baradaky talaplaryny açyk goldamaga çagyrýarys” diýip, sözçi Heather Nauert aýtdy.
Protestçiler Eýarnyň ruhanylaryndan hem käbir hyjuwlandyrmalary aldylar.
“Olaryň protestleri, şeýle-de beýleki adamlaryň bahalaryň gymmatlamagyna bildirýän reaksiýalary şek-şübhesiz adalatly” diýip, Ahmad Alam al-Hoda, Eýranyň ikinji köp ilatly şäheri Maşadyň juma namazynyň lideri we orta derejeli ruhany 28-nji dekabrda, protestler başlananda aýtdy.


text:
TurkmensNews- 2018-nji ýylyň ۵-nji iýulynda Türkmenistanyň Daşary işler ministrliginde Durnukly ösüş maksatlaryny durmuşa geçirmek we çagalaryň abadançylygyny üpjün etmek üçin Türkmenistanda çagalaryň hukuklaryny durmuşa geçirmek boýunça 2018-2022-nji ýyllar üçin Hereketleriň milli meýilnamasyny ara alyp maslahatlaşmak boýunça duşuşyk geçirildi.
Mejlisiň işine Birleşen Milletler Guramasynyň Çagalar gaznasynyň (UNICEF) wekilhanasynyň Türkmenistandaky baştutany Şahin Niloferiň ýolbaşçylygyndaky wekiliýeti, şeýle hem Türkmenistanyň degişli ministrlikleriniň we edaralarynyň işgärleri gatnaşdylar.
Duşuşygyň başynda türkmen tarapy Türkmenistanyň Prezidenti Gurbanguly Berdimuhamedowyň döwlet syýasatynyň ileri tutulýan ugurlary babatda maglumat berdi. Ýaşlar syýasatynyň, şeýle hem çagalaryň hukuklaryny goramagyň we üpjün etmegiň üstünliklerini belläp, ýurtda bilim we saglygy goraýyş ulgamlaryndaky işine gysgaça göz aýladylar. Durnukly ösüş maksatlarynyň çarçuwasynda çagalary hukuklaryny durmuşa geçirmeiň esaslary babatda aýdyp, duşuşyga gatnaşyjylar Hereketleriň milli meýilnamasynyň kabul edilmeginiň ähmiýetini bellediler we olary durmuşa geçirmegiň meselelerini ara alyp maslahatlaşdylar. UNICEF-yň wekilhanasynyň ýolbaşçysy bu resminamanyň häsiýetiniň agramlylygyny we köpçygyrlylygyny belledi we çäreleriň ençemesini gurnamak we bilelikdäki toparyň döredilmegi arkaly ony durmuşa geçirmek boýunça teklipleriň ençemesi bilen çykyş etdi.
Bu resminamanyň maksatlary babatda jikme-jik maglumatlary berip, türkmen tarapy Türkmenistanda çagalaryň hukuklaryny durmuşa geçirmek boýunça 2018-2022-nji ýyllar üçin Hereketleriň milli meýilnamasyny öz içine çagalaryň we aýallaryň hukuklaryny goramak we ýerine ýetirmek ugrunda Türkmenistanyň syýasatynyň tutuşlygyna öz içine alýandygyny belledi.
Habarlar
© All Right Reserved by Turkmens News


text:
1963-nji ýylda öndürilen “Ferrari GTO” awtoulagy 70 million dollara satyldy. Agzalýan awtoulagdan bary-ýogy 36 sanysy öndürilen eken. Bu häzire çenli iň gymmat bahadan satylan awtoulag hökmünde hasaba alyndy. Awtoulagyň täze eýesi Dawid MakNeýl awtoulaglar aksessuarlaryny öndürýän “WeatherTech” kompaniýasyna ýolbaşçylyk edýär. Awtoulag 1964-nji ýylda “Tour de France” rallisinde birinji bolupdyr. “Le Mans” ýaryşynda bolsa dördünji bolup pellehana gelipdir.
Mundan ozal, 1963-nji ýylda öndürilen “Ferrari GTO” 2013-nji ýylda 52 million dollara satylypdy. 2014-nji ýylda bolsa, 1962-nji ýylyň “Ferrari GTO” ulagy 38 million dollara satylypdy. “Ferrari GTO”-lar hemişe kolleksiýaçylar üçin iň arzyly awtoulag bolmagynda galýar. Sebäbi olar owadanlygy, kuwwatlylygy we ýaryş ýollarynda görkezen netijeleri bilen tapawutlanýar. Bilermenler bu awtoulaglaryň bahasynyň golaýda 100 million dollara çenli artyp biljekdigini belleýärler.
70 million dollarlyk ulag
1963-nji ýylda öndürilen “Ferrari GTO” awtoulagy 70 million dollara satyldy. Agzalýan awtoulagdan bary-ýogy 36 sanysy öndürilen eken. Bu häzire çenli iň gymmat bahadan satylan awtoulag hökmünde hasaba alyndy. Awtoulagyň täze eýesi Dawid MakNeýl awtoulaglar aksessuarlaryny öndürýän “WeatherTech” kompaniýasyna ýolbaşçylyk edýär. Awtoulag 1964-nji ýylda “Tour de France” rallisinde birinji bolupdyr. “Le Mans” ýaryşynda bolsa dördünji bolup pellehana gelipdir.


text:
Türkmenistanda milli bilim ulgamyny hem-de ýokary okuw mekdep ylmyny ösdürmek we dünýä derejesine çykarmak maksady bilen ägirt uly işler alnyp barylýar.
Soňky ýyllarda döwlet tarapyndan berilýän goldawyň çäklerinde Türkmenistanda “Bilim hakyndaky” kanun kabul edildi. Şoňa laýyklykda, ýurdumyzyň ähli künjeklerinde bilim berilmeginiň hilini hem-de netijeliligini artdyrmak üçin bilim ulgamyna döwrebap informasion we aragatnaşyk tehnologiýalary girizilýär, orta we ýokary okuw mekdepleri kompýuter we multimediýa enjamlary bilen üpjün edilýär we çagalar baglary, orta we ýokary okuw jaýlary gurmakda uly işler alnyp barylýar.
Häzirki wagtda Türkmenistanda 1741 sany orta mekdep, 848 sany çagalar bagy, 23 ýokary okuw jaýy, 127 sany başlangyç bilim berýän ýöriteleşdirilen mekdepler, 27 sany tehnikum hem-de ýörite orta mekdepler bar.
“Türkmenistanyň Prezidentiniň 2020-nji ýyla çenli obalaryň, şäherleriň, etraplaryň we etrap merkezleriniň ilatynyň durmuş üpjünçiligini kämilleşdirmek baradaky milli maksatnamasyna” laýyklykda ýurdumyzyň çagalar baglarynyň sany 428-e, orta mekdeplerniň sany bolsa 328-e ýeter.


text:
ABŞ-nyň we Britaniýanyň aňtaw resmileri Orsýetde dünýä çempionatyny görmäge gitjek futbol janköýerlerine olaryň mobil telefonlarynyň we kompýuterleriniň kiber içalylary tarapyndan hak edilmek ähtimallygyny duýdurýar.
ABŞ-nyň Milli kontrrazwedka gullugynyň we Howpsuzlyk merkeziniň direktory William Ewanina 13-nji iýunda Orsýetde özüni o diýen möhüm hasaplamaýan adamlaryň hem hakerleriň nyşanasyna öwrülip biljekdigini aýtdy.
"Dünýä çempionatynynyň ýaryşlaryna tomaşa etmek üçin Orsýete gidýän islendik adam kiber hüjümlerinden seresap bolmaly” diýip, Ewanina aýtdy."Eger siz ýanyňyza mobil telefon, laptop, PDA ýa-da başga elektron enjam alsaňyz, ýalňyşlyk goýbermäň, siziň enjamlaryňyzdaky islendik maglumat, hususan-da şahsy maglumatlar rus hökümetine ýa-da kiber jenaýatçylaryna elýeterli bolup biler” diýip, ol sözüniň üstüni ýetirdi.
Şeýle-de ol 14-nji iýunda başlanýan futbol çempionatyna gitjekleriň şonsuz oňup boljak elektron enjamlaryny öýde goýup gitmeklerini maslahat berdi.
“Reuters” habar gullugy hem ady aýdylmaýan ABŞ aňtaw resmisine salgylanyp, britan howpsuzlyk agentlikleriniň hem iňlis futbolçylaryna we janköýerlerine şeýle duýduryş berendigini habar berdi.


text:
Fewral aýynda dogulmak bagtmy?
Täze 2018-2019 njy okuw ýyly hem bosagada. Her kim okuwa başlamak üçin taýýarlyk görýäler. 1-nji klasa gadam basýan okuwçylar öz saglyk ýagdaýlaryny bilmek üçin saglyk öýlerinde barlagdan geçýäler. Men hem barlag geçirýän lukmanlaryň biri bolamsoň käbir zatlar ünsimi çekdi.
Köp ene-ata çagasyny mekdebe ýaşyndan ir başlatdyrjak bolýalar, ýagny çagasy 5 ýaşynda bolsa 6 ýaşyndakylar bilen bile ugratjak bolýalar. Munuň sebäbinäm özünden 1 ýaş uly dogany bilen başlajakdygyny yada daş töwerekdäki joralarynyň, dostlarynyň mekdebe başlaýandyklary bilen düşündirýäler.
Aslynda bu gaty ýalňyş. Sebäbi kiçi ýaşdaky çagalarda bu ýaş tapawudy uly täsir edýär. Bu kiçi tapawutlaram durmuşdaky uly tapawutlara sebäp bolýar. Ýaş çagalar zehin we fiziki taýdan çalt ösýändikleri sebäpli olaryň arasyndaky 1-2 aý tapawut hem çaganyň başarjaňlygynda uly rol oýnaýar. Meselem 2018-nji ýylda 1 sentýabrda okuwa başlajak çagalar 2012-nji ýylda dogulan çagalar. 2012 nji ýylyň ýanwar, fewral, mart aýlarynda dogulan çagalar 2012-nji ýylyň sentýabr, noýabr , dekabr aýlarynda dogulanlara görä 6 aý , 7 aý hatda 1 ýyl yaş tapawudy bilen okuwa başlaýarlar. Bu kiçi ýaş tapawut sapaklarda özüni tapawutlandyrmaga ýardam edýär we mugallaymyň ünsini çekip bilýär. Bu çagalardaky kiçi ýaş tapawudy durmuşymyzdaky uly tapawudlara sebäp bolup durmuşyzymyzy özgerdip bilýär
Şol sebäpden çagamyzy mekdebe asla yaşyndan öň ugratmaň. Geçirilen barlaglarda çaganyň aklynyň, zehininiň 10 ýaşynda deňleşýändiklerini belleýäler. We ýylyň başynda dogulanlar diňe bilimde däl eýsem sportdada özleriniň başarjaňlygy bilen tapawutlanýalar. Sebäbi olar öz deň-duşlaryna görä 6 aý-1 ýyl köp tejribe eden bolýa yada 6 aý -1 ýyl akly bilen beýleki çagalardan başarjaňlygy bilen tapawutlanyp bilýäler we mugallymyň dykgatyny özüne çekip bilýär. Bu başarjaňlyk özlerinine bolan ynamy döredýär. Bu ynam bolsa has uly ýollaryň açylmagyna sebäp bolýar.
Egerde çagamyz mekdebe 1 ýyl ir başlasa sapaklarynda başarjaňlyk görkezmän bilýär. Bu onuň aklynyň pesligi dälde zehiniň, beýniniň entek doly kemala gelmänligi sebäplidir. Çagalarymyz mekdebe 6 aý yada 1 ýyl giç başlasyn yöne ir başlamasyn.
Aşakdaky tablisada 2007-ýylda dünýä hokkeý çempionaty bolan Çehiýanyp toparyna göz atalayň.
Eger bu topardaky oyunçylary synlasak, olaryň 50% göterimi ýanwar, fewral, mart aýlarynda dogulan. Bu bolsa olaryň öz deň-duşlaryna görä sporta ir başlap, köp tejribe gazanyp, üstünlik görkezendiklerini aňladýar.
Steve Jobs: 24 fewral 1955ý. Dogulan
Elbetde çagalaryň hemmesi bu teoriýa deň geljek diýen many çykarylmaly däldir. Beýleki aýlarda dogulanlar hem başarjaňlyk görkezip bilýär. Bärde durmuşymyzdaky käbir zatlar gelejegimizde uly rol oýnap biljegine mysal getirmek isledim.
P.S. Ýokarda makalamyň adyny näme üçin fewral aýyny yazdyň diýip sorasaňyz özüm fewral aýynda dogulan.


text:
Türkmenistanda ýerleşyän Amerikan Geňeşleri höwesjen we ýaş Türkmenistan raýatlary üçin ABŞ-nyň ýokary okuw jaýlaryna üstünlikli girmek üçin zerur bilim we ukyplary bilen üpjün edýär we gatnaşyjylaryn bäsleşik ukuplaryny kämilleşdirýär. Maksatnamanyň gatnaşyjylary TOEFL we SAT testlerine, Akademiki ýazuw we okuw sapaklaryna üns berip, ABŞ-nyň ýokary okuw jaýlaryna üstünlikli girmek üçin zerur bolan ukyplara eýe bolýarlar.
Habarlaşmak üçin:
Gorogly 48A, Aşgabat, Türkmenistan
T. (99312) – 36-90-16/21/22 (goşmaça113)
M. associatep4s@americancouncilstm.org


text:
Türkiýe türkmen ýaşlarynyň ýokary bilim almak üçin ýykgyn edýän esasy ýurtlarynyň başyny çekýär. Türkiýäniň ýokary okuw jaýlary guramasy (ÝÖK) ýurtdaky iň köp daşary ýurtly student sany taýdan Türkmenistanyň 3-nji orunda durýandygyny bildirýär.
Azatlyk Radiosy "Dünýä türkmenleri" gepleşiginiň bu sanyny Türkiýedäki türkmenistanly talyplaryň 2-nji ýanwarda döredilen raýdaşlyk jemgiýetine gönükdirýär.
Eýsem, Türkiýede okaýan türkmen studentleri şeýle raýdaşlyk jemgyýetini döretmäge iten sebäp ýa-da sebäpler näme? Jemgyýet nähili maksatlary göz öňünde tutýar we täze döredilen gurama türkmen studentleri nähili reaksiýa bildirýärler?
Gepleşigi diňläp, bu ugurdaky pikirleriňizi, teklipleriňizi we tejribeleriňizi aşakdaky foruma teswir görnüşinde ýazyp bilersiňiz.


text:
Welaýatlardan Aşgabada gelýän sürüjileriň kemsidilmegi, olaryň öz ulaglarynda Aşgabat şäherine goýberilmezligi, uzak ýoldan ýadap gelýän sürüjileriň bolgusyz synaglara sezewar edilmekleri baradaky maglumatlar artýar.
Mary welaýatyndan Aşgabada näsag alyp gelen Arslanyň aýtmagyna görä, Aşgabada 17 kilometr çemesi galanda, ‘Gäwresiň täze posty’ diýilen ýerde, polisiýanyň ýol-gözegçilik punktynda saklap, onuň elinden awtoulagnyň tehpasportyny alypdyrlar hem-de oňa ýoldan 500 metr ýaly gaýrada gurlan awtoduralga girip, şol ýerde garaşmalydygyny aýdypdyrlar. Arslan ol ýerde 10-15 Mary hem-de Lebap welaýat belgili awtoulaglaryň bardygyny gürrüň berdi.
“Eýýäm öýlän sagat 18-den geçip, gün ýaşyp barýardy. Emma ýoldan ýadaw gelýän sürüjileriň ýadawlygy hem, awtoulagynda näsag adamynyň bardygy hem polisiýanyň ýol-gözegçilik gullugynyň işgärleriniň gözüne ilmedi. Gün ýaşyp, garaňky düşenden soňra polisiýanyň ýol gözegçilik gullugynyň işgärlerniň biri ýanymyza gelip, sürüjilerden öz yzyna düşmeklerini talap etdi.
Sürüjiler buýruga boýun bolup, polisiýanyň işgäriniň awtoulagynyň yzyndan, edil bir etmesiz iş edip, günäkärlenýän ýaly bolup, sürüjiler ýüzlerini sallap barýardylar. Dagy alajyň näme, eliňden dokumentiň alnandansoň, gitjek ýeriň ýok. Polisiýanyň ýol-gözegçilik gullugynyň işgäri bolsa edil bir gahrymançylykly işi ýerine ýetirýän ýaly gaýşarlyp barýar” diýip, Arslan aýdýar.
Arslan özüniň Çoganlydaky awtoduralga däl-de, has uzagrak ýere alnyp gidilendigini aýdýar. Aşgabadyň daşyndaky aýlaw ýol bilen bir sagada golaý ýol geçilensoň, ahyr bir ýere baryp saklanýarlar. Sürüjilerden Aşgabadyň töwereklerine beledräklerden birisi ol ýerliň Babaarabyň golaýyndaky Yzgant obasydygyny aýdýar.
“Ine, şol menzilde hem polisiýanyň ýol-gözegçilik gullugynyň işgäri biziň dokumentlerimizi elimize berdi. Biz nämäniň nämedigine düşünmän galdyk. Ýöne elimize dokumentlerimiz berilse razy bolup, polisiýanyň ýol gözegçilik gullugynyň işgäri gaýdandan soňra, yzymyza Aşgabada öwrüldik.
Bu synagyň näme üçin edilendigi 15-den gowrak sürüjä nämälim bolup galdy. Bu näme adamlary kemsitmekmi ýa adamlaryň üstünden gülmekmi? Welaýatlardan Aşgabada gelýän sürüjileriň, belki-de, puşman edip, Aşgabada awtoulagda gelmeklerini bes etdirmek üçin edilýän hereketmi? Garaz, öz edýän bikanun işlerine özleri düşünýän bolaýmasalar, adamlary kemsitmeklik ýetjek derejesine ýetdi, bu eden-etdilige gözegçilik ýoklugy bolsa böwrüňi diňledýär” diýip, Arslan aýdýar.


text:
Owganystanyň Türkmenistan bilen serhetleşýän Jowizjan welaýatynyň Akja etrabynda hökümet güýçleri bilen söweşijileriň arasynda dowam edýän çaknyşyklaryň başlanyna 10 gün boldy. Çaknyşyklar sebäpli etniki türkmenleriň ýaşaýan bu etrabyndan müňlerçe maşgalanyň gaçyp çykmaga mejbur bolandygy habar berilýär.
Akja etrabynyň häkimi Rahmetulla Haşaryň berýän maglumatyna görä, çaknyşyklar heniz hem dowam edýär. Şeýle-de, ol bu etrapda 300 çemesi daşary ýurtly söweşijiniň ýerleşendigini belledi.
Owganystanda etniki türkmenleriň ýaşaýan Akja etrabyndaky ýagdaýlar barada Azatlyk Radiosynyň Kabuldaky habarçysy Şamerdanguly Myrady maglumat taýýarlady.


text:
Premýer ministr Ýyldyrym Kataryň Ykdysadyýet we söwda ministrini kabul etdi
Türkiýäniň Premýer ministri Binali Ýyldyrym resmi sapar bilen Ankara gelen Kataryň Ykdysadyýet we söwda ministri Şeýh Ahmet Bin Kasym Bin Muhammed Es Sanini Çankaýa köşgünde kabul etdi
Iki ýurdyň wekilleriniň gatnaşmagynda geçirilen duşuşykda ýurtlaryň arasyndaky hyzmatdaşlygyň artdyrylmagy meselesini ara alynyp maslahatlaşyldy.
Premýer ministr Ýyldyrym Türkiýäniň bu kyn wagtda Kataryň ýanyndadygyny nygtap, başda ykdysadyýet bolmak bilen ähli ugurlarda ikitaraplaýyn gatnaşyklary has hem artdyrmak baradaky tutanýerlilige ünsi çekdi.
Myhman ministr Es Sani bolsa Türkiýä ýurdyna berýän goldawy üçin minnetdarlyk bildirip, ikitaraplaýyn gatnaşyklaryň ähli ugurda has hem özgertmek baradaky ygtyýary tassyklady.


text:
Gyrgyzystanyň oppozision syýasatçysy we prezidentlige öňki dalaşgär Omurbek Babanow özüniň Bişkekdäki telekanalyny elinden almak boýunça synanyşygy “basyp alyjy reýd” diýip atlandyrdy.
Babanow Gyrgyzystanda iň uly hususy telekanalyna NTS telewideniýesine garşy ädilen ädimleriň “akyla sygmajak” bir hereketdigini 20-nji dekabrda Facebook sosial ulgamynda ýazdy.
Suduň we polisiýanyň wekilleri 19-njy dekabrda NTS telekanalyna reýd geçirdiler we telekanalyň emlägini almak barada suduň karar çykarandygyny aýtdylar.
NTS telekanalyna garşy çäreler suduň öňki prezident Atambaýew barada tankydy maglumatlary beren Sentýabr atly telekanalyň işini bes etmek barada çykaran kararyndan dört aý geçensoň başlandy.


text:
Ol-a bolmandyr, Bally husyt. Gideliñ bari yoluña garap, tlñkami guratdym. Oye-de girmedim. Ne cay icdim,ne corek iydim.
---Menkem señkiden idili bolmady. Barmadyk obam,kowulmadyk gapym galmady. Seniñ adyñy agzasan,edil yone, Ezrayyl goren yaly bolayarlar. Uzakdaky obañ adamlary seni tanamazlar oydup, ,,Egriyol" obasyna-da bardym. Ol yerde meni kemsidishleriniñ ceni-caky bolmady: Ozaly eshege deñeldim, soñra ylhanat garry boldym, iñ yamanam heley guzladyan eneka owruldim.
---Ay, hawa-da, Bally husyt, geplejek gepiñ ugruny-yoluny bilmeseñ hemme zada-da owrulersiñ-diyip, Jalay molla bir goshgy aydar boldy. Gor,bak,name fiyer.
Geplar gepiñ bilmeseñ,
Sheyle bolyar,Husyt beg.
Diliñe erk kylmasañ
Sheyle bolyar,Husyt beg.
Serde akyl bolmasa,
Dilde nakyl bolmasa,
Oñly shekil bolmasa
Sheyle bolyar, Husyt beg.
Ishe erjel girmeseñ,
Soze many bermeseñ,
Erniñ suwun syrmasañ,
Sheyle bolyar, Husyt beg.
Gezip yorshiñ, gor,hali,
Edil doñuz mysaly.
Saygarmasañ ahwaly,
Sheyle bolyar,Husyt beg.
Silken bolup kellañi
Bagra sancdyñ gullani.
Yykdyñ Jalay mollany,
Dushman gulyar,Husyt beg.
Elkissa, Jalay molla goshgyny tamam etdi.
---Ah-ow, Jalay tentek, men-a doñuz mysaly bolyan bolsam, sen yalta doñuzyñ aynymaz ozuziñ. Name, indi yumshymy bitirmedi diyip, atymyñ,ozumiñ goren gorgumizi hasaba almajak bolyamyñ. Goleli sygyr diyip durmayyn, al bari, semiz goynuñ yupuni.
Jalay molla basham barmagyny iki barmagynyñ arasyndan cykaryp, yumrugyny husyda somlady.
---Ine saña semiz goynuñ yupi. Kelte gorseñ yzgarlanan uchgurumam catyp bereyin.
Bally husyt,name-de bolsa, bir zat alyp gitmese, bu gun agsham ukysynyñ harama cykjagyny bilyardi. Shonuñ ucinem ol sesini yumshatdy.
---Jalay molla, gel,agyz ajadyshyp durmayly-la. Goynam diyip durmayyn. Aydan horazyñy beray, wada etdiñ.
---Sen beren wadañy yerine yetirdiñmi. Guni bilen selpap, ahyry iki eliñi burnuña sokup geldiñ.
---Nika diyeniñ Alla ishidir, Jalay molla. Gyssasa bolar duruberer. Ertirem gideyin.
Jalay molla ketegiñ agzyna yygnanan towuklaryñ arasyndan kepderi ulylygynda, ayagy dowulen, goyun-goltugynda tuy gslmadyk,mutelan bir juyjani alyp, Husyda uzatdy.
---Ine,Bally husyt, alsañ-a shu, almasañ gidiber. Munam saña agsham ukyñy ine-gana al diyip beryan.Ertir yene geljek diyip azara galma. Gyz gozlemage gowunjeñ adam senden bashga-da tapylar. Goleli sygryñ gudraty guyclidir.
---Gudraty guycli bolsa shol goleli sygryñ ozuñe buyrsun. Onuñ maña azardan bashga nepi degmedi.
Bally husyt juyjani goltugyna saldy-da, yylgyn tokayynyñ arasy bilen,oyune sary at gamcylap gitdi.
Oyune baryp, atdan dushmanka meydan ojakda nahar bishirip duran Conagul oña yuzlendi.
---Dadesi,goleli sygyr bilen goyun hany.
---Ine,sygyr bilen goyun-diyip, Bally husyt goltugyndaky juyjaniñ boynundan tutdy-da, eliniñ tersi bilen zyñyp goyberdi.
Juyje gaynap duran corbaly gazanyñ icine dushdi-de, bir cygyryp, amanadyny tabshyrdy. Harama cykan bir gazan nahary gorup, Bally husydyñ gozleri garañkyrady. Ysgyny gurap, ashak oturdy.
Jalay molla ( 10 )
Ol-a bolmandyr, Bally husyt. Gideliñ bari yoluña garap, tlñkami guratdym. Oye-de girmedim. Ne cay icdim,ne corek iydim.


text:
Daşary syýasat ýurduň Konstitusiýasy, Türkmenistanyň hemişelik bitaraplygy hakyndaky Konstitusion kanuny, Türkmenistanyň bitarap döwlet hökmünde daşary syýasy Konsepsiýasy, beýleki kanun çykaryjy namalar esasynda amala aşyrylýar. Türkmenistanyň daşary syýasaty içeri syýasatyň logiki dowamy bolup, Birleşen Milletler Guramasy tarapyndan ykrar edilen Hemişelik bitaraplyk halkara-hukuk derejesi bilen kesgitlenýär.
Türkmenistanyň daşary syýasatynyň esasy wezipeleri:
- Türkmenistanyň döwlet özygtyýarlygyny gorap saklamak we berkitmek, halkara gatnaşyklary ulgamynda onuň ähmiýetini we tutýan ornuny ösdürmek;
- döwletiň içerki ösüşi üçin iň ýokary amatly daşary-syýasy şertleri döretmek;- diplomatik tejribede bar bolan diplomatik gatnaşyklaryň ähli görnüşleri bilen Türkmenistanyň milli bähbitlerini goramak we amala aşyrmak;
- halkara tejribesinde bar bolan diplomatik gatnaşyklaryň ähli görnüşleri bilen Türkmenistanyň milli bähbitlerini amala aşyrmak we goramak;
- Türkmenistanyň howpsuzlygyny syýasy, diplomatik serişdeler bilen üpjün etmek;- deňhukuklylyk we birek-birege hormat goýmak esasynda ähli daşary ýurtly hyzmatdaşlar bilen oňyn özara bähbitli hyzmatdaşlygy ösdürmek;
- Türkmenistanyň daşary syýasy hereketleriniň halkara hukugyna we BMG-niň Ustawyna doly laýyklygyny üpjün etmek.


text:
TRT Telewideniýe
Teleýaýlym
Köp sanly milli we sebitleýin teleýaýlym kanallarynyň iş alyp barýan şertlerinde Türkiýä we dünýa “dogry we tarapsyz” habar berýän TRT, bilim, medeniýet, dokumental film, drama, sport, aýdym-saz, güýmenje mazmunly ýaýlymlary bilen Türkiýäniň %99-na we serhetleri aşyp, her bir ýaş toparyna degişli tomaşaçylara niýetlenen ýaýlymlar bilen iş alyp barýar.
TRT-niň ýaýlymlary; dürli ýaşdaky, hünärdäki, sowat we medeniýet derejesindäki tomaşaçylara dogry, bitarap, düşnükli we dessine habar bermegi, bilimiň we medeniýetin ösmegine goşant goşmagy, milli medeni jebisligi ýaýbaňlandyrmagy maksat edinýär.
TRT-1 Ähli maşgala agzalary üçin niýetlenen ýaýlym. Türkiýäniň iň bir köp tomaşa edilýän teleýaýlymy bolan TRT-1 maşgala agzalary formatynda; bilim, medeniýet, drama, aýdym-saz, şüweleňli gepleşikler, sport we habar gepleşiklerini özünde jemleýän ýaýlymlary bilen bütin Türkiýä ýüzlenýär. TRT-1 %99,9 ýaýlym giňişligi bilen Türkiýäniň çar tarapynda we internet arkaly bütin dünýäde.
TRT-WORLD Bütin dünýä iňlis dilinde ýaýlym berýän habarlar kanaly. TRT WORLD batyrgaý we ynsanperwer bähbitleri ileri tutýan düşünje bilen ýaýlymlaryny dowam etdirýär.
TRT-HABER Aktual habar, syýasat, analiz, diskussiýa, sport, dokumental film, medeniýet we sungat gepleşikleriniň täze ugry bolan TRT HABER; TRT tejribesi bilen ekranlarynyzda. Dogry we bitarap bolmagy özüne ýörelge edinen TRT HABER durmuşyň ähli ugurlaryny ekranlaryňyza ýetirýär. Dogry habar almak hukugyndan siz hem peýdalanyň. Habaryň ekrany TRT HABER ähli ýerde…
TRT SPOR 2010-njy ýylyň awgust aýynda ýaýlyma başlan TRT Spor, milli we halkara ähli sport bäsleşiklerini hem-de çarelerini göni ýaýlym we ýazgy arkaly ekranlara ýetirýär. Ýaýlym sportyň ähli görnüşlerine ähmiýet berýär.
TRT-AWAZ 2009-njy ýylyň martynda ýaýlyma başlan, Özbegistan, Gazagystan, Gyrgyz Respublikasy, Türkmenistan, Azerbaýjan, Bosniýa-Gersegowina, Albaniýa we Türkiýe ýaly 8 ýurtdan we şol ýurtlar mahsus 8 dilde Uza Gündogardan Balkanlara uzap gidýän sebitde ýaşaýan türki dünýäsine ýaýlym berýän kanal Türkiýe bilen türki dilli döwletleriň arasynda dil hem-de düşünje birliğini gorap saklaýar. Köp sanly türki dilde Ses manysyny aňladýan AWAZ, Türki dilli döwletleriň umumy sesi hökmünde Ýakyn Gündogardan Kawkaza 27 ýurtda we 23 Awtonom Respublikada 250 milliona golaý ilatly sebite ýüzlenýär.
TRT-ÇOCUK Döwrebap türk çagalarynyň animasiýadan aýdym-saza, habardan sporta ähli isleglerini kanagatlandyrýan ýaýlym fiziki, aň-düşünje, ruhy we ahlak taýdan sagdyn nesilleri ösdürip ýetişdirmäge goşant goşmagy maksat edinýär. Ähliumumy pedagogiki normalarda ýokary hili, döwrebap we jogapkärçilikli ýaýlym düşünjesi bilen çagalaryň kemala gelmeginde goldaýjy we ýol görkeziji bolmaklygy özüne ýörelge edinen TRT Çojuk, türk diliniň we medeniýetinin dogry tanyşdyrylmagyny, çagalaryň bilimini we düşünjesini oýunlar hem-de dürli güýmenjeler arkaly artdyrmagy maksat edinýär.
TRT-BELGESEL Türkiýäniň nemes, fransuz, rus we türk 5 dilde dünýa tanyşdyrýan TRT Belgesel ýaýlymy taryh, jemgyýet, tebigat, daşky gurşaw, sport, medeniýet we sungat, ylym, tehnologiýa barada dokumental filmleri ýaýlyma berýär. Geçmişi geljege ýetirýän we tebigaty öwrenýän kanal 2009-njy ýylyn 17-nji oktýabrynda açyldy.
TRT-MÜZİK Türkiýäniň we dünýäniň aýdym-sazyny birleşdirýän kanalda bäsleşikler, aýdym-saz baradaky dokumental filmler, konsertler, tapgyrlaýyn gepleşikler, Top 10-lar we göni ýaýlymlar berilýär. 2009-njy ýylyn 16-njy noýabrynda ýaýlyma başlan kanal türk halk we klassiki aýdym-sazlary bilen birlikde ýerli hem-de daşary ýurt aýdym-saz ýaýlymlaryny Türkiýäniň we dünýäniň aýdym-sazyny TRT tapawudy bilen ekranlara getirýär.
TRT-EL ARABIA Türkiýäniň halkara, esasanda sebitde ýerleşýän ýurtlar bilen bolan gatnaşyklaryna oňyn goşant goşmak maksady bilen işe başlan TRT Al Arabia Türkiýäniň we arap dünýäsiniň umumy dili, umumy ekrany, umumy düşünjesi bolmak üçin her bir ýaş toparyndaky tomaşaçylara ýüzlenip, çagalar, ýaşlar, zenanlar üçin niýetlenen, ykdysadyýet, drama, dokumental film, sport, aýdym-saz, medeniýet we sungat, din we ahlak, şüweleňli gepleşiklerden ybarat bolan baý mazmuny bilen 2010-njy ýylyň aprelinde ýaýlyma başlady. Arapça gepleşýän 22 arap ýurduna we arapça gepleşýänlere niýetläp ýaýlym berýän kanal 350 million ilatly arap ýurtlary bilen Türkiýäniň arasyndaki gatnaşyklary berçinleşdirmegi nazarda tutýar.
TRT-DİYANET TRT we Din İşleri Guramasy tarapyndan 2012-njy ýylda açylan Diýanet TW birnäçe wagtlap TRT Anadoly kanaly bilen gezekleşikli ýaýlym berenden soň 2012-nji ýylyn Oraz aýynda 24 sagadyň dowamynda üznüksiz ýaýlyma başlan medeni-jemgyýetçilik kanaly.
TRT-TÜRK Bütin dünýa esasan türk dilinde ýaýlym berýän kanal Türkiýe bilen türkleri tanyşdyrýan gepleşikleri, habar, medeniýet we sungat ýaýlymlary bilen daşary ýurtlarda ýaşaýan türk raýatlarynyň we soýdaşlarymyzyn Türkiýe hem-de türk medeniýeti bilen bolan üznüksiz arabaglanşygy, kynçylyklary ýeňilleşdiriji, gynanjyň we şatlygyň şärigi… Dünýäniň niresinde bolsaňyz boluň.
TRT-KURDÎ TRT halkara derejesinde kürt dilinde ýaýlym berýän kanaly bilen Türkiýäniň halkara, esasanda sebitde ýerleşýän ýurtlar bilen bolan gatnaşyklaryna oňyn goşant goşýar. Ýurdumyzyň jebisligini we bitewiligini maksat edinýän, döwrebap şertlerde her bir ýaş toparyndan tomaşaçylara niýetlenen Kürt dilindäki maşgala agzalary üçin niýetlenen TRT-Kurdi 2009-njy ýylyn ýanwar aýynda açyldy.
TRT OKUL 2011-nji ýylyn ýanwar aýynda ýaýlyma başlan TRT Okul-da Anadoly uniwersitetiniň taýarlan ders meýilnamalary we bilim-medeniýet gepleşikleri bilen birlikde TRT tarapyndan taýarlanan dürli ýaş topary üçin niýetlenen bilim-medeniýet gepleşikleri, gysgaça düşündirişler, ýaşlara niýetlenen dürli gepleşikler ýaýlyma berilýär.
TRT 3 Mejlisiň ýaýlymlaryny berýän TBMM TW we TRT Spor kanaly, TRT 3 ýaýlymynyň ekranlarynda gezekleşikli görnüşde efire çykýar.


text:
Türkmen telekeçileri ukrain kärdeşler bilen hyzmatdaşlyga taýýar.
5-nji martda Türkmenistanyň Senagatçylar we telekeçiler birleşmesiniň başlygy düzüminde Ukrainanyň Adatdan daşary we doly ygtyýarly Ilçisi W. Şewalýowyň, onuň orunbasary O. Masiwityň, Ukrainanyň Senagatçylar we telekeçiler birleşmesiniň wise-prezidenti, «Prawio» kompaniýalar toparlaryň prezidenti W.Zaporoşşugyň, «Içnýanskiý süýt-konserwa kombinaty» kärhananyň täjirçilik direktory A.Iwanowyň gatnaşmagynda Ukrainanyň wekiliýetini garşylady.
Duşuşykda TSTB tarapyndan halkara, oba hojalyk we senagat bölümleriň ýolbaşçylary, «Rysgal» gazetiň redaktory gatnaşdy.
Pikir alyşmagyň dowamynda iki döwletiň işewür toparlaryň wekilleriniň arasyndaky hyzmatdaşlygy ýola goýmakda gyzyklanma beýan edildi.
TSTB başlygy myhmanlary ýolbaşçylyk edýän jemgyýetçilik guramanyň işi barada, ýerli telekeçilige edilýän döwlet goldawy barada, dürli pudaklarda TSTB agzalary tarapyndan amala aşyrylýan uly taslamalar we olaryň eksport mümkinçilikleri barada jikme-jik gürrüň berdi.
Bu maglumatlary uly gyzyklanma bilen diňläp, dostlukly ýurduň işewür jemgyýetiniň wekilleri duşuşygyň gatnaşyjylaryny Ukrainanyň Senagatçylar we telekeçiler birleşmesiniň işiniň esasy ugurlary bilen, ukrain hususy işewürligiň kärhanalarynyň eksport potensialy bilen tanyşdyrdylar.
Özara bähbitli hyzmatdaşlygy ösdürmäge taýyndyklaryny tassyklap, taraplar has aktual ugurlary ara alyp maslahatlaşdylar. Ileri tutulýan ugurlaryň arasynda arkalaşykly ýokary tehnologiki kärhanalaryň gurnamak, giň haryt çalşygyny ösdürmek, şeýle hem işewürligiň wekilleriniň arasynda biznes maglumatlary alyşmak, olaryň sergilere gatnaşmagy we beýlekiler aýdyldy. Hyzmatdaşygyň gelejegi bolan pudaklary hökmünde maldarçylygy, oba hojalyk önümleriň öndürilişi, azyk senagaty aýratyn nygtaldy.
Myhmanlar Türkmenistanyň Senagatçylar we telekeçiler birleşmesiniň ýolbaşçylaryna we ähli agzalaryna guramanyň döredilmegine 10 ýyllyk ýubileýi mynasybetli gyzgyn gutlaglaryny beýan etdiler, türkmen telekeçileriniň Türkmen döwletiniň ykdysady kuwwatyny artdyrmaga ýardam edýän, çekýän zähmetinde täze üstünlikler arzuw etdiler.


text:
Anadoly Seljuk döwleti
Anadoly Türkmenleriniň döwleti.
Anadoly türkmen dölweti 1075-nji ỳylda Gutulmyşyň ogullary tarapyndan esaslandyrylỳar. Gutulmyşyň kakasy Arslan Seljuk türkmenlerinden bolupdyr. Dölwetiň gurulmagyna sebäp bolan Alp Arslanyň 1071-nji ỳyldaky Malazgirt söweşinde ỳeňiş gazanmagydyr. Ruma baran Seljuk türkmenleri Gutulmyşyň ogly Süleỳman şanyň daşyna jemlenipdirler. Örän gysga wagtyň içinde Süleỳman şanyň ady belende galypdyr. 1075-nji ỳylda Yznygy eỳeläp, ony paỳtagt edipdir. Adana, Tasus, Malatyỳa, Masis şäherlerini özüne birikdiripdir. Bu döwletiň ikinji soltany Gylyç Arslandyr. Seljuklaryň köpçülikleỳin Anadoluda mesgen tutmagy onuň watany ỳagdaỳyna getirilipdir. Yslam dinini ỳaỳradypdyrlar. Bu döwlet 1308-nji ỳyla çenli dowam edipdir.


text:
Lebap welaýatynyň dolandyryş merkezi Türkmenabadyň ýaşaýyş jaýlarynyň hataryna ýene-de ýokary amatlykly köp öýli jaýlaryň dördüsi goşuldy. Olar S.A.Nyýazow adyndaky şaýoluň ugrunda döwrebap gurnamalar we bezeg serişdeleri ulanylyp guruldy. Garaşsyzlyk baýramynyň öň ýanynda olar dabaraly ýagdaýda ulanylmaga berler.
Şu ýyl durmuş ähmiýetli binalaryň ýokary depginlerde gurulmagy we işe girizilmegi, şeýle hem iri şäher gurluşygy taslamasynyň başlanmagy bilen Amyderýanyň kenaryndaky şäheriň ilatynyň ýadynda galar. Şu ýylyň tomsunda Türkmenistanyň Prezidenti dabaraly ýagdaýda täze döwrebap ýaşaýyş toplumynyň düýbüni tutdy, onda köp öýli 4 gatly jaýlaryň 17-si we 2 gatly kottejleriň 170-si, şeýle hem durmuş ähmiýetli binalar: 600 orunlyk mekdep, çagalar bagy, söwda merkezi, hyzmatlar öýi bolar.
Lukmançylyk edaralarynyň işgärleriniň hünär baýramynyň öň ýanynda Türkmenabatda Merkezi Aziýa sebitinde iň iri döwrebap köpugurly hassahana we saglygy goraýyş pudagynyň işgärleri üçin ýaşaýyş şäherçesi dabaraly ýagdaýda ulanylmaga berildi.
©Seýsmiki Taýdan Durnukly Gurluşygyň Ylmy-Barlag Instituty


text:
Iphone 4
Задняя крышка треснута wifi не работает кнобка блокировки экрана не работает цена 400манат (2 МИЛЛИОНА) Безмеин ГрессGörmek Telefonlar goşulan wagty 19 sagat öň Gören adam sany 22x
OALE X4
Yagdayy taze baha 7ml abmen bolya samsung bnGörmek Telefonlar goşulan wagty 1 gün öň Gören adam sany 15x
Clash baza
12 th full 190 lvlGörmek Telefonlar goşulan wagty 3 gün öň Gören adam sany 5x
tab 2 wi fi 3000mln
Ady tab 2 Renki ak Pamit 16 Gb Yagdayy dine karopka ba bolly basga zatlary yok bir simka yeri islanok galan zady islrya Baha 3 mlnGörmek Telefonlar goşulan wagty 1 hepde öň Gören adam sany 29x
tel satyan SAMSUNG S9
64G renki garaGörmek Telefonlar goşulan wagty 2 hepde öň Gören adam sany 66x
Epson proyektorlar, Dokument kameralar, Amatly baha
Epson proyektorlar, Dokument kameralar, Amatly bahadan gyssagly!!!Görmek Kompýuterler goşulan wagty 2 hepde öň Gören adam sany 38x
Notebook Acer i5
Notebook Acer Aspire E1-572G Processor Intel Core i5-4200U CPU speed 2.3GHz Ram 4096 GB VideoGraphicCard AMD Radeon Graphics 2 GB HDD 500 GB WİNDOWS 10/Wi-Fi/BLUETOOTH/ Web CAM HD/ CARD READER / CD-DVD RW / USB 3.0 / HDMI Display 15.6 Renk gara zarya...Görmek Kompýuterler goşulan wagty 2 hepde öň Gören adam sany 76x
Galaxy J5 2016
Satlyk obmen Galaxy J5 (6) 2016 16gb 4g lte .abdroid 7.1.1 yagdayy govy. Obmen bar gormeli oziden pesrak.ustunden bermeli. Baha 1700 manat (8.5 mil)Görmek Telefonlar goşulan wagty 1 aý öň Gören adam sany 71x
SSD intel s3500 240gb 1100 manat.
SSD intel s3500 240gb 1100 manat.Görmek Şaýlar we Aksesuarlar goşulan wagty 1 aý öň Gören adam sany 44x
DVD
DVD diskler oyunlar 4 disk alana 1 kino disk mugt 6 CD aydymlaram bar baha 4Görmek Oýun konsollary goşulan wagty 1 aý öň Gören adam sany 17x
Huawei G700
Huawei G700 renki gara tazeje yatan telefon kemciligi microshema yanan aslynda telefonyn bahasy 10 mln towerek bahasyny onushjak arkayyn janlashaýyñ.Görmek Telefonlar goşulan wagty 1 aý öň Gören adam sany 29x
Gaming i7 Noutbuk
Satlyk igrawoÿ Noutbuk ! Monster i7 -6700 HQ 8 CPU Hdd 1 Tb Ekran 17,3 Full HD Ram 8 gb Videokard GTX 960M 4 gb Yagdayy tazeje pocti paket Islendik programa we oyuny açÿar! Baha 12500 manat tazede Magazn baha 30 000 manat tazede +99361119133Görmek Kompýuterler goşulan wagty 2 aý öň Gören adam sany 49x
Redmi 4X
Версия андроида 7.1 Оперативка 2 ГБ Память 16 ГБ Процессор 8 ядерGörmek Telefonlar goşulan wagty 2 aý öň Gören adam sany 143x
Note 4
Mana note 4 gerek amatly bahadan kim satsa hokman jan edinGörmek Telefonlar goşulan wagty 2 aý öň Gören adam sany 34x
Note 4
Mana note 4 gerek amatly badan kim satsa jan edin hokmanGörmek Telefonlar goşulan wagty 2 aý öň Gören adam sany 23x
Kompyuter i7
Kemi yok. Ram 4GB HDD 1TB Wideo karty bar yone nacelikdigini anyk bilemok. Bahasyny onushjak.Ishleyshi full.Görmek Kompýuterler goşulan wagty 2 aý öň Gören adam sany 37x
Printer Canon 3010B
Yagdayy gowy. Kemciligi yok. Dine pecat edya. Scaner kopiyasyz. Pecat edishine soz yok.(shular yalysy luboy magazinda tazesi 8,mln) Suratyny imodan ugradyan.Görmek Kompýuterler goşulan wagty 2 aý öň Gören adam sany 50x
S9+ pol ariginal
Полный комплект Все вопросы по телефонуGörmek Telefonlar goşulan wagty 2 aý öň Gören adam sany 489x
S9+ satlyk
Birinji eyesi ozum tel gul yaly hemme zady bar obmen:iphone 6Görmek Telefonlar goşulan wagty 2 aý öň Gören adam sany 225x
Samsung Not 5 ekeran satyn aljak
Döwük Samsung Not 5 satyn aljak, ekerany gerek.Görmek Telefonlar goşulan wagty 2 aý öň Gören adam sany 33x


text:
Tomas Hobbes
Tomas Hobbes - Iňlis filosof. 1588-nji ýylyň 5-nji Aprelinde Angliýanyň Malmesbury sebitinde doguldy.[1] Ol megerem iň köp sosial şertnama baradaky "Lewiathan" atly eseri üçin tanalýan bolsa gerek.[Çeşme zerur]
Mazmuny
Dünýägaraýşy[üýtget | edit source]
Döwlet, jemgyýet we dolandyryş baradaky garaýyşlary[üýtget | edit source]
Lewiathan atly eserinde Hobbes ynsanlaryň tebigatynda totalitar döwlete zerurlyk görýär. Oňa görä ynsany beýleki jandarlardan tapawutlandyrýan zat adamlaryň akly oýlanma ukyby we dini ynanjydyr. Hobbese görä ynsanlar ýalňyz ýaşap biljek mahluklardan däldir, olar öz görnüşi bilen bile ýaşamalydy we tebigat ynsanlary akyl we beden taýdan deň ýaradandyr.[2]
Hobbese görä ynsanlar bagta ýetmek babatda deň umyda we islege eýedir we şu sebäpden şol bir zada ymtylan 2 adam biri-birine duşmanlyk beslär. Hobbes bu duşmanlygy 3 sebäbe baglaýar: bäsdeşlik, ynamsyzlyk we özüňo beýlekilerden ýokary görmek. Ynsanlary tebigaty beýle tertibe salýar, adamlar bu tertipden halas bolmalydyr eger başarmasa onda tutuşlygyna ýok bolup giderler. Ynsanlaryň akly olary parahatçylyga iter, ölüm gorkusy başda bolmak bilen asuda ýaşaýyş islegi, arzuwlara ýetme islegi ynsanlary biri-biri bilen düşünişmäge mätäç edýär we netijede bu babatda jemgyýetçilik şertnamasy orta çykýar.
Jemgyýetçilik şertnamasyndan soňra häkimiýetiň emele gelmegi üçin jemgyýetdäki ähli ynsanlar öz ygtyýarlaryny ýeke-täk kişä tabşyrmalydygyny aýdýar Hobbes.[3]
Hobbes, Lewiathan eseriniň üsti bilen döwletiň ynsan eli bilen döredilen emeli mahlukdygyny, döwletiň ynsanlary goramak we ynsanlara esewan bolmak üçindigini aýdýar.[4] Hobbes Lewiathan eserinde Lewiathan hökümet işgärlerini bu ägirt uly jandaryň hereket etmegini emele getirýän emeli goşundylardygyny; hökmürowanlyk adalgasynyň içindäki jezalandyrma we sylaglandyrma bolsa bu barlygyň gahar sistemasydygyny aýdýar. Hobbes bu eserinde Lewiathan üsti bilen döwlet baradaky düşünjelerini beýan edýär.[5]
Hobbese görä döwlet parahatçylygy we asudalygy ýola goýmak, bilim we deňligi ýola goýmak üçin döredilendir. Hobbese görä döwlet zähmet çekmek mümkinçiligi bolmadyklary başgalaryň sadakasyna zar bolmakdan halas etmelidir, olara ýardam bermek hem döwletiň asudalygy üpjün etmek wezipesine degişlidir.[6]
Hobbese görä kilise (buthana, serkow) döwlete degişli bir guramadyr we häkimiýet diňe syýasy döwlete degişlidir.[7]
Hökmürowanlyk we erkinlik baradaky garaýyşlary[üýtget | edit source]
Hobbese görä hökmürowan güýç hiç bir ýagdaýda hiç bir zada tabyn däldir. Hökmürowan güýç jemgyýetçilik şertnamasynda haýsydyr bir tarap däldigi üçin ol muňa tabyn däldir - şertnama garşy hereket etdi diýip soraga çekilip bilinmez, hökmürowan güýç şertnama tabyn däldir. Hökmürowan güýjüň nähak hereket edendigi barada hiç bir zat öňe sürlüp bilinmez, närazy hem bolmak mümkin däl. Netijede hökmürowan güýjüň jezalandyrylmagy barada gürrüň hem bolup bilmez. Hobbese görä hökmürowan güýç kanunlara tabyn däldir. Ynsanlaryň mülkiýet haky hökmürowan güýç tarapyndan berilen güýçdür. Erkinlik hökmürowan güýjüň çäklendirmedik zatlaryny edip bilme erkinligidir. Hökmürowan güýç bölünmez, çäklendirilmez, parçalanmaz, ýok edilip bilinmez.[8]
Hobbese görä asudalyk meselesi hökmürowan güýjüň adalatly bolmagyny gerekdirýär we ynsan mülküne we sosial synpyna seredilmezden kanun öňünde deň saýylmalydyr we deň çemeleşilmelidir.[6]
Hobbes hökmürowan güýjüň tebigy kanunlara tabyn bolmalydygyny emma öz goýan kanunlaryna tabyn däldigini öňe sürýär.[9]
Döwleti gowşadýan we çökerýän sebäpler baradaky garaýyşlary[üýtget | edit source]
Hobbes-e görä nämäniň gowudygyna ýa-da nämäniň erbetdigine her kimiň karar berip biljekdigini öňü sürýän taglymatlar döwlet üçin agyr zarbadyr. Munuň sebäbi hökmünde Hobbes gowulygy we erbetligi; kanunlaryň gowudygyny ýa-da erbetdigini kesgitleme haky kanun çykaryja degişlidigini görkezýär. Kanunlaryň erbetdigi ýa-da gowudygy barada çekeleşip bilmek we şoňa görä kanunlara eýerilmelidigi netijesine barmak döwleti gowşadýar. Mundanam daşary, adamlaryň wyždanyna görä hereket etmelidigini öňe sürýän taglymatlary hem döwleti gowşadýan faktorlaryň biri hökmünde görkezýär Hobbes.[9]
Hökmürowan güýjüň paýlaşylmagy maslahatynyň hem döwleti ýykýan sebäplerden biridir.[7] Kilisäniň häkimiýete şärik görülmegini ýa-da syýasy döwletden başga islendik bir zady häkimiýete şärik bolmagyny döwlet we kilise arasynda ýa-da beýleki şärikdeş bilen döwlet arasyndaky söweşe töwekgellik etmekdir, içerki söweşe töwekgellik etmekdir diýýär Hobbes.[9] Bulardan daşary garyşyk dolandyryşyň synalmagyny, döwletiň zerur resurslara eýe bolmazlygyny, jemgyýetçilik girdeijileriniň bir şahsyň monopoliýasyna geçmegini, jemgyýetde bir şäheriň, belli bir jemagatyň bolmalysyndan artyk güýçlenmegini, söweşde ýeňilgä duçar bolmagy döwletiň soňuny getirýän faktorlar hökmünde görýär Hobbes.[7]
Döwlet görnüşleri baradaky garaýyşlary[üýtget | edit source]
Hobbes hökmürowanlyk güýjüniň bir şahysda jemlenmegine monarhiýa döwleti diýip synplandyrýar. Hökmürowanlyk güýjüniň bir mejlisde bolmagyny demokratiki ýa-da aristokratiki döwlet diýip synplandyrýar. Aristokratiýa we demokratiýa arasynda tapawudy Hobbes şeýle kesgitleýär: Mejlise agza bolmak hukugy her kimde bar bolmagy demokratiýadyr, eger mejlise agza bolmak hukugy diňe käbir aýratyn hak-hukukly adamlarda bolsa onda aristokratiýadyr. Hobbese görä bu 3-sinden başga döwlet görnüşi ýokdur. Hobbese görä monarhiýadan närazylygy bolanlar oňa zalymlyk diýer, aristokratiýadan närazy bolanlar oňa oligarhiýa diýer we demokratiýadan närazy bolanlar oňa anarhiýa diýer. Hobbesiň özi monarhiýa tarapdarydyr we garyşyk dolandyryşlara garşydyr.[7]
Salgylanmalar[üýtget | edit source]
- ↑ Dünýä biografiýalar ensiklopediýasy tarapyndan Tomas Hobbes-iň biografiýasy.
- ↑ Göze, Aýferi. Siyasal düşünceler ve yönetimler, 15.baskı. Beta Basım A.ş. İstanbul. 151-152-nji sahypalar
- ↑ Göze, Aýferi. Siyasal düşünceler ve yönetimler, 15.baskı. Beta Basım A.ş. İstanbul/ 153-157-nji sahypalar.
- ↑ Göze, Aýferi. Siyasal düşünceler ve yönetimler, 15.baskı. Beta Basım A.ş. İstanbul. 150-nji sahypa
- ↑ Göze, Aýferi. Siyasal düşünceler ve yönetimler, 15.baskı. Beta Basım A.ş. İstanbul. 151-nji sahypa
- ↑ 6.0 6.1 Göze, Aýferi. Siyasal düşünceler ve yönetimler, 15.baskı. Beta Basım A.ş. İstanbul. 159-160-njy sahypalar
- ↑ 7.0 7.1 7.2 7.3 Göze, Aýferi. Siyasal düşünceler ve yönetimler, 15.baskı. Beta Basım A.ş. İstanbul. 162-nji sahypa
- ↑ Göze, Aýferi. Siyasal düşünceler ve yönetimler, 15.baskı. Beta Basım A.ş. İstanbul. 157-159-njy sahypalar
- ↑ 9.0 9.1 9.2 Göze, Aýferi. Siyasal düşünceler ve yönetimler, 15.baskı. Beta Basım A.ş. İstanbul. 161-nji sahypa


text:
Hormatly Prezidentimiziň adyna daşary ýurtlardan gutlag hatlary gelip gowuşdy
Hormatly Prezidentimiz Gurbanguly Berdimuhamedowyň adyna Täze ýyl mynasybetli gutlag hatlarynda iň oňat arzuwlaryny ABŞ-niň Prezidenti Donald Tramp we maşgala agzalary, Owganystan Yslam Respublikasynyň Ýerine ýetiriji häkimiýetiniň Baştutany Doktor Abdulla Abdulla, Birleşen Arap Emirlikleriniň wise-prezidenti, Premýer-ministri, Dubaý Emirliginiň häkimi Muhammed Bin Raşed Al Maktum, Abu-Dabiniň mirasdüşer şazadasy, Birleşen Arap Emirlikleriniň Ýaragly Güýçleriniň Belent Serkerdebaşysynyň orunbasary Muhammed Bin Zaýed Al-Nahaýan, NATO-nyň Baş sekretary Ýens Stoltenberg beýan etdiler


text:
1. Zenanlar erkeklere garanda maşyny yerine goymaga has ökdedirler 2. Siz öz doglan günüňizi 20million adam bilen paylaşyarsyňyz 3. 6-7 aylyk cagalar bir wagtda hem yudup hem-de dem alyp bilyarler. Uly yashly adamlar muny edip bilmeyarler 4. Adam gozuni yylda 10 million gezek gyrpyar. 5. Carlz Osbornyn 68 yyllap uznuksiz hyncgylavygy tutupdyr. 6.. Russiya bilen ABŞ-nyň aralygy bary yogy 4km
Gyzykly faktlar
Täzelikler, Babaniyazow J tarapyndan 1 month ago
-
introvertBookworm
1 month ago
- Doglan guni 20 million adam bilen paylashyan (100% takyklyk bilen). Emma shol bir gunne doglan guni bolanlaryn sany 100 milliona cenli hem bolup bilyar (99% takyklyk bilen).
-
Babaniyazow J
1 month ago
- Dogry


text:
Hytaýyň gündogar kenarynda nebit tankeri bilen ýük gämisiniň çaknyşmagy netijesinde, 32 adam ýitirim boldy.
Hytaýyň transport ministrliginiň beren maglumatyna görä, çaknyşykdan soň 274 metrlik nebit tankerinde dörän ýangyndan soň, 30 eýranly we iki bangladeşli ýitirim bolupdyr. Wakada tankerdäki 136 müň tonna nebit kondensaty hem döküldi.
Ministrlik ýük gämisindäki 21 hytaýlynyň halas edilendigini hem mälim etdi.
Eýran kompaniýasy tarapyndan dolandyrylýan panamanyň “Sançi” nebit tankeri Günorta Koreýa tarap barýardy. Ikinji gämi bolsa, 64 müň tonna dänäni daşaýardy.
Hytaýyň habar gulluklary gözleg işlerine sekiz gäminiň goýberilendigini aýtdylar. Günorta Koreýa hem bir uçaryny we kenarýaka patrul gämisini ýollady.


text:
TÜRKMENISTANYŇ SAGLYGY GORAÝYŞ WE DERMAN SENAGATY MINISTRLIGINIŇ SAGLYGY GORAÝŞYŇ HABARLAR MERKEZI
Hormatly Prezidentimiziň baştutanlygynda işlenip düzülen “Saglyk” döwlet maksatnamasyny durmuşa ornaşdyrmak maksady bilen Türkmenistanyň Saglygy goraýyş we derman senagaty ministrliginde ýeke-täk habar beriş ýoluny düzmek, jemgyýetçilik pikirlerini jemlemek, ilata ýýllyk meýilnama boýunça ýa-da kähalatda gyssagly ýagdaýda habar bermek, ilatyň lukmançylyk aň-bilimini ösdürmek, köpçülikleýin habar-beriş serişdeleriniň (tele- we radio yaýlymlary, gazet-žurnallar) üsti bilen halkyň saglyk babatda düşünjelerini, bilim we medeni derejelerini ýokarlandyrmak, sagdyn durmuşda ýaşamaklygyň ýollaryny wagyz etmek, ministrlikler, edara -kärhanalar, okuw mekdepleri, ýokary we orta okuw mekdepleri, abraýly halkara guramalary, jemgyýetçilik guramalary bilen bilelikde gurnalýan cärelere işjeň gatnaşmak maksady bilen 2000-nji ýylda 2000-nji ýylda Türkmenistanyň Saglygy goraýyş we derman senagaty ministrliginiň Saglygy goraýşyň habarlar merkezi döredildi.
MAKSADY:
Merkeziň esasy maksady Türkmenistanyň Prezidentiniň „Saglyk“ Döwlet maksatnamasyndan ugur alyp, halkyň saglyk babatda bilim we medeni derejesini ýokarlandyrmak, sagdyn durmuşda ýaşamaklygyň ýollaryny wagyz etmek, halkyň saglygyny, işjeňligini we uzak ýaşamaklygyny üpjün edýän sagaldyş çäreleriniň ähmiýetini wagyz etmekden ybarat.
2015-nji ỳylyň iỳul aỳynyň 17-ne hormatly Prezidentimiziň karary bilen Türkmenistanyň Prezidentiniň “Saglyk” döwlet maksatnamasy we ony ỳerine ỳetirmegiň 2015-2017-nji ỳyllar üçin Milli meỳilnamasy tassyklanyldy. 2015-nji ỳylyň noỳabr aýynyň 6-na Türkmenistanyň Prezidentiniň “Saglyk” döwlet maksatnamasyny durmuşa geçirmek, saglygy goraỳyş ulgamyny halkara kadalaryna laỳyklykda has-da ösdürmek, bitewi öňüni alyş ulgamyny döretmek, saglygy goraỳşy dolandyrmagy kämilleşdirmek, raỳatlaryň saglygyny goramak boỳunça alnyp barylỳan işleri utgaşdyrmak, olaryň ỳerine ỳetirilişine gözegçilik etmek, sagdyn durmuş kadalaryny ornaşdyrmak, keselleriň öňüni almak boỳunça zerur çäreleri üstünlikli durmuşa geçirmek hem-de hyzmatdaşlygyny ösdürmek maksady bilen, Türkmenistanyň Prezidentiniň Karary bilen Saglygy goraỳyş boỳunça köpulgamlaỳyn pudagara topary döredildi we toparyň düzümi tassyklanyldy. Bu resimanama laỳyklykda Saglygy goraýşyň habarlar merkeziniň utgaşdyrmagynda pudagara köpulgamlaýyn wagyz-nesihat topary hereket edip.ilatyň arasynda giň gerimli işler alnyp barylỳar.
TSG we DSM-iň SGHM-iň utgaşdyrmagynda köpugurly wagyz nesihat çäreleriň meýilnamasyna laýyklykda Türkmenistanyň Prezidentiniň “Saglyk” döwlet maksatnamasynyň çäklerinde zähmetkeş ýaşlaryň, dürli ýaşly raýatlaryň saglyk babatda bilimini we medeniýetini ýokarlandyrmak, ilatyň sagdyn iýmitlenmegini gazanmak, ýokanç däl keselleriň öňüni almak,sagdyn iýmitlenmek endigini kemala getirmek, zyýanly endiklerden daşda durmaklygy ündemek, temmäki önümleriniň adam saglygyna ýetirýän zyýanyny düşündirmek, Ene süýdüniň ähmiýetini, sagdyn durmuşda ýaşamaklygyň ýollaryny wagyz etmek, kesarew kesim operasiýalaryň öňüni almak, halkyň saglygyny, işjeňligini we ömrüni uzaltmagyň netijeli ýollaryny düşündirmek,ýurdumyzda geçirilýän täze anyklaýyş we bejeriş usullary bilen tanyş etmek,ýurdumyzda öndürilýän derman we saglyk maksatly önümleri bilen tanyşdyrmak, keselleriň öňüni alyş sanjymlary barada giňişleýin maglumat bermek, it we beýleki jandarlaryň dişlemekliginiň öňüni almak,iýmit zäherlenmeleriň we möwsümleýin keselleriň öňüni almak,ýol hereketiniň howpsuzlygyny gazanmak, gan donory bolmaklygynyň saglyga peýdasyny düşündirmek,bedenterbiýäniň,önümçilik maşklarynyň adam saglygyna täsirini açmak,ýokanç däl keselleriň öňüni almak we saglyk mekdepleriň ähmiýetini düşündirmek,şypahana bejergilerini mahabatlandyrmak,saglyk ätýaçlandyrmanyň ähmiýetini düşündirmek,elektron saglygy goraýyş kartalarynyň ähmiýetini açmak, ilatymyzyň maşgala lukmanlaryň kabulyna yzygiderli barmaklaryny we öz saglygyny yzygiderli gözegçilikde saklamaklaryny ýola goýmak we gazanmak, ýurdumyzda kabul edilýän Kanunlary düşündirmek we ilatymyzyň bu meseleler barada düşünjesini ýokarlandyrmak maksady bilen wagyz-nesihat duşuşyklary geçirilýär.
Dürli ministrlikleriň edara-kärhanalarynyň işgärleriniň arasynda gurnalýan ýygnaklaryň ählisine TSG we DSM-niň Saglygy goraýşyň habarlar merkeziniň,Türkmenistanyň Içeri işler ministrliginiň, Türkmenistanyň Magtymguly adyndaky Ýaşlar guramasynyň wekilleri we her bir edaranyň Kärdeşler arkalaşygynyň we zenanlar birleşiginiň ilkinji guramasynyň ýolbaşçylary we Saglygy goraýyş ulgamynyň lukman-hünärmenleri mowzuklara görä kesgitlenip gatnaşýarlar.
MERKEZ ÖŇÜNI ALYŞ IŞLERI AŞAKDAKY UGURLAR BOÝUNÇA ALYP BARÝAR:
Sagdyn iýmitlenmek
Fiziki işjeňlik
Çilimkeşligiň öňüni almak
Arakhorlugyň öňüni almak
Neşekeşligiň öňüni almak
Ýokanç we ýokanç däl keselleriň öňüni almak
„AIDS-iň“, JGAGK –iň öňüni almak
Nesil saglygy
Saglygy goraýşyň ilkinji halkalarynda keselçiligiň öňüni almak we sagdyn durmuş ýörelgesini alyp barmak.
TSG we DSM-niň Saglygy goraýşyň habarlar merkezi üç bölümden ybarat:
- sagdyn durmuş bölümi,
- keselleriň öňüni alyş bölümi,
- metbugat bölümi.
Sagdyn durmuş bölümi
Bu bölüm ýurdumyzyň mekdeplerinde we tomusky dynç alyş-sagaldyş merkezlerinde, ýokary okuw jaýlarynda okuwçylaryň, talyplaryň arasynda “tegelek stoluň” başynda maslahatlary, konferensiýalary, beýanlary, wagyz-nesihat çärelerini guramaçylykly geçirmek, makalalary taýýarlamak işlerini alyp barýar.
Keselleriň öňüni alyş bölümi
Bu bölümiň esasy maksady keselleriň öňüni almak, saglygy berkitmek we adamlaryň ömrüniň ortaça dowamlylygyny uzaltmak maksady belen, ilatyň arasynda sagdyn durmuş ýörelgesini giňden wagyz etmek. Ilatyň arasynda,ýagny edara-kärhanalarda işleýän raýatlaryň arasynda hem wagyz-nesihat çärelerini geçirmek, wagyz- nesihat serişdelerini ýaýratmak. Söhbetdeşligi, beýanlary, konferensiýalary, maslahatlary geçirmek.
Metbugat bölümi
Bu bölüm köpçilikleýin habar beriş serişdeleri bilen yzygiderlikde işleri alyp barýar.
Saglygy goraýyş işgärleriniň taýýarlan makalalarynyň we tele, radio çykyşlarynyň halk köpçüligine ýetirilmegini gurnaýar we gözegçilik edýär. Şeýle hem ähli teleýaýlymlarynda we radioýaýlymlarynyň “Il saglygy-ýurt baýlygy”, “Saglygym-baş baýlygym” atly radiogepleşiklerinde lukmanlaryň çykyşlaryny utgaşdyrýar.
Metbugat bölümiň düzüminde kiçi studiýa hereket edýär. Studiýada „Il saglygy – ýurt baýlygy“ ylmy-populýar telegepleşigi taýýarlanýar. Onda tomaşaçylaryň soraglaryna jogap we degişli maslahatlar berilýär, saglyk ulgamyndaky täze özgertmeler barada aýdylýar. Bu gepleşigiň esasy maksady ilatyň saglygyny berkitmek, adamlaryň ömrüniň ortaça dowamlylygyny uzaltmak, zyýanly endiklerden gaça durmak, sagdyn iýmitlenmek, sport bilen meşgullanmak işi we dynç alyşy sazlaşykly alyp barmak, sagdyn durmuş ýörelgelerini alyp barmak barada maslahatlary bermek, şeýle hem saglyk ulgamyndaky özgertmeler baradaky habarlary ilatyň dykgatyna ýetirmek.
Telegepleşik : sagdyn durmuş ýörelgeleri, lukmanyň maslahaty, sport we saglyk, milli miraslarymyz we saglyk, Türkmenistanyň dermanlyk ösümlikleri, çaý melhem hem ylham, bereketli türkmen saçagy, körpeleriň saglygy, sizden gelen hatlara jogap, halkara hyzmatdaşlygy,geçirilýän maslahatlar, ylmyň gazananlary atly sahypalardan ybarat bolup, hepdäniň çarşenbe we ekşenbe günleri sagat 1545 halkyň dykgatyna Altyn asyr:Türkmenistan teleýaýlymy arkaly ýetirilýär.Efir wagty 1 sagat.Gepleşigiň dowamynda ýokanç we ýokanç däl keselleriň öňüni almak maksatly şekilli görnüşler hem halkyň dykgatyna ýetirilýär.


text:
Bilbilleri ýesir eden güli-handan, Ýa, reb, habar bilerinmi, ýar, senden! Ýedi yklym maňa görüner zyndan, Ýa, reb, habar bilerinmi, ýar, senden! İspendiýar Ruinten, Rüstem Zalynda, Şam, Nejefde, Mekke, Dymşyk ilinde, Arzy Karsda, Kerbelanyň çölünde, Ýa, reb, habar bilerinmi, ýar, senden! Şerap içip, serhoş bolup, segresem, Ganym janyn gyýym-gyýym d...
Awtor:
DrWaltBishop
(Wasýok)
|
Kategoriýa: Edebiýat |
06.06.2018 18:26
Gyzgyn, Turkmence, Sosiyal, interaktiw, sayty, Turkmen, Türkmen, Türkmenistan, Turkmenistan, Türkmençe, Sosiýal, saýty
(#147)


text:
Russiýa Tramp-Kim duşuşygyndan hoşal
Russiýanyň hökümeti Donald Tramp-Kim Çen Yn duşuşygyndan hoşal
Russiýanyň hökümeti ABŞ-niň Prezidenti Donald Tramp we Demirgazyk Koreýanyň lideri Kim Çen Ynyň Singapurda geçiren duşuşygyndan hoşaldygyny beýan etdi.
Kremliň metbugat geňeşçisi Dmitriý Peskow beren beýanatynda Tramp bilen Kimiň gönüden-göni dialogyna hoşallyk bilen kabul edendiklerini belläp: “Netijesi nähili bolsa bolsun bular ýaly maslahatlar ýarymadadaky dartgynlygyň bes edilmegine goşant goşar we ýagdaýy birnäçe aý ozaldaky ýaly tankydy nokatdan uzaklaşdyrýar. Bu örän guwandyryjy bir wakadyr” diýdi.
Dmitriý Peskow rus tarapynyň we ýurdyň Prezidenti Wladimir Putiniň Koreýa ýarymadasy meselesiniň çözgüdiniň ýeke täk ýolunyň gönüden dialogdygy baradaky garaýşynyň maslahatda tassyklanandygyny belledi.


text: “Hich kim goge chykan daldir; onga dinge gokden inen we gokde bolan Ynsan Ogly ( Isa Mesih) chykandyr. Musanyng cholde yylany yokaryk galdyryshy yaly, Ynsan Ogly-da yokaryk galdyrylmalydyr. Sheylelikde Ona ynanyanlaryng hich biri helak bolman ebedi yashaysha gowshar. Chunki Huday dunyani kop soyyanligi uchin Ogluna iman edenlering hich biri helak bolman, ebedi yashaysha gowushsyn diyip, Ozuning yekeje Ogluny berdi. Huday Ogluny dunyani hokum etsin diyip dal, eysem dunya Ol arkaly halas bolsun diyip iberdi. Ona ynanan hokum edilmez, ynanmayan bolsa, Hudayyng yekeje Oglunyng adyna iman etmeyanligi uchin eyyam hokum edilendir.” Yahya 3:13-18


text:
Wise-prezident Fuat Oktaý Ysraýyla nägilelik bildirdi
Oktaý: “Iýerusalim Palestinanyň paýtagtydyr we paýtagty bolmaga dowam eder” diýdi
Wise-prezident Fuat Oktaý Ysraýylyň Parlamendi tarapyndan tassyklanan Ýewreý milli döwleti kanunynyň Türkiýe Respublikasy tarapyndan kabul edilmejekdigini nygtap: “Iýerusalim Palestinanyň paýtagtydyr we paýtagty bolmaga dowam eder” diýdi.
Twitteriň üsti bilen beýanat beren Wise-prezident Fuat Oktaý Ysraýylda tassyklanan Ýewreý milli döwleti kanuny bilen baglanşykly beýannama berdi.
Fuat Oktaý: “Adaty hukuk we azatlyklary ýok hökmünde garaýan Ysraýylyň Parlamendi Ýewreý milli döwleti kanuny ady bilen umumymilli hukuk ýörelgelerini äsgermedi. Bular ýaly kanun Türkiýe Respublikasy tarapyndan kabul edilmez. Iýerusalim Palestinanyň paýtagtydyr we paýtagty bolmaga dowam eder” diýdi.


text:
Türkmen döwlet habarlar agentligi (TDH) / 27.09.2018 /
Şu gün hormatly Prezidentimiz Gurbanguly Berdimuhamedow mukaddes Garaşsyzlygymyzyň 27 ýyllygy mynasybetli guralýan dabaraly baýramçylyk ýörişiniň öňüsyrasynda paýtagtymyzyň baş meýdanyndaky döwlet münberiniň binasynda Türkmenistanyň Ministrler Kabinetiniň gysga mejlisini geçirdi.
Mejlisiň gün tertibine döwlet durmuşynyň ileri tutulýan birnäçe meseleleri, şol sanda ýaňy-ýakynda Aşgabatda geçirilen Halk Maslahatynyň birinji mejlisinde kabul edilen çözgütleri iş ýüzünde amala aşyrmak bilen bagly meseleler girizildi.
Mejlisiň barşynda döwlet Baştutanymyz wise-premýerleriň gözegçilik edýän ulgamlarynda işleriň ýagdaýy barada hasabatlaryny diňledi. Ýurdumyzy durmuş-ykdysady taýdan ösdürmek, ilatyň durmuş derejesini mundan beýläk-de ýokarlandyrmak boýunça hormatly Prezidentimiziň umumymilli maslahatda kesgitlän wezipelerini çözmek maksadynda ýörite maksatnamanyň işlenip taýýarlanandygy barada habar berildi. Hususan-da, bu maksatnamanyň esasy ugurlarynyň hatarynda ykdysadyýetimiziň senagat kuwwatyny artdyrmak boýunça toplumlaýyn çäreler bar.
Şunuň bilen baglylykda, häzirki döwürde döwlet ösüşiniň esasy ugurlaryny, halkara hukugyň umumy ykrar edilen kadalaryny we öňdebaryjy dünýä tejribesini nazara almak bilen milli parlamentiň degişli kadalaşdyryjy-hukuk namalaryny taýýarlamagynyň we kabul etmeginiň möhümdigi bellenildi.
Hormatly Prezidentimiz Gurbanguly Berdimuhamedow Halk Maslahatynyň mejlisinde eden çykyşynda Türkmenistanyň daşary syýasat strategiýasyny ösdürmek, hyzmatdaşlygy işjeňleşdirmek, gyzyklanma bildirýän ýurtlar bilen ikitaraplaýyn we köptaraplaýyn esasda ýola goýulýan gatnaşyklary çuňlaşdyrmak boýunça birnäçe başlangyçlary öňe sürdi. Gürrüň, ozaly bilen, döwrüň möhüm wezipelerini çözmekde Birleşen Milletler Guramasy we beýleki abraýly halkara düzümleri bilen özara gatnaşyklaryň artdyrylmagyna aýratyn ähmiýet berilmegi barada barýar.
Şeýle hem döwlet Baştutanymyza nebitgaz we himiýa senagatynyň önümçilik we eksport kuwwatyny artdyrmak, bu pudaklarda öňdebaryjy tehnologiýalaryň esasynda daşary ýurtlardan getirilýän harytlaryň ornuny tutýan hem-de dünýä bazarlarynda uly isleg bildirilýän önümleri öndürýän täze kuwwatlyklary döretmek boýunça geçirilýän işler barada habar berildi.
Ykdysadyýetiň dürli pudaklaryny we sebitleri ösdürmek boýunça ýakyn geljek üçin bellenilen meýilnamalary amala aşyrmakda, ýurdumyzda köp sanly senagat we durmuş-medeni maksatly desgalaryň gurulmagyny nazara almak bilen, gurluşyk senagatyna möhüm orun berilýär.
“Oba hojalyk pudagynda özgertmeleri has-da kämilleşdirmek hakynda” Halk Maslahatynyň Kararyny ýerine ýetirmek maksadynda çäreleriň toplumy işlenip taýýarlanylýar. Şunuň bilen baglylykda, Türkmenistanyň Prezidentiniň Oba milli maksatnamasynyň aýratyn ähmiýeti bellenildi. Onuň durmuşa geçirilmegi obalaryň, şäherçeleriň, etraplardaky şäherleriň we etrap merkezleriniň ilatynyň ýaşaýyş-durmuş şertlerini düýpli özgertmäge, olaryň maddy hal-ýagdaýyny ýokarlandyrmaga mümkinçilik berýär.
Hormatly Prezidentimiz Gurbanguly Berdimuhamedow hasabatlary diňläp, Halk Maslahatynyň mejlisinde kabul edilen çözgütleriň hem-de maksatnamalaýyn resminamalaryň möhümdigini ýene-de bir gezek belledi, olar ösüşiň we döredijiligiň ýoly bilen barýan Türkmenistanyň üstünlikli ilerlemegine täze itergi berýär.
Ykdysadyýetiň ýokary ösüş depginlerini saklamak, ýurdumyzy senagatlaşdyrmak hem-de onuň eksport mümkinçiliklerini artdyrmak, gaýtadan işleýän pudaklary ösdürmek, bu ulgama öňdebaryjy dünýä tejribesini we ýokary tehnologiýalary ornaşdyrmak — bu meseleler hemişe üns merkezinde saklanylmalydyr diýip, milli Liderimiz degişli ugurlarda hereket edýän düzümleriň sazlaşykly işini üpjün etmegi tabşyrdy.
Türkmenistanyň Prezidenti sebitleri toplumlaýyn ösdürmegiň, şäherlerde we obalarda döwrebap durmuş düzümini döretmegiň, ilatyň iş we durmuş şertlerini gowulandyrmagyň döwlet syýasatynyň ileri tutulýan ugrudygyny belläp, önümçilik we medeni-durmuş maksatly täze desgalaryň gurluşygyny berk gözegçilikde saklamagy degişli ýolbaşçylara tabşyrdy.
Şeýle hem milli Liderimiz türkmen toýlaryna mahsus ýagdaýy döredip, baş döwlet baýramçylygy mynasybetli geçirilýän dabaralaryň ýokary guramaçylyk derejesini üpjün etmek barada anyk görkezmeleri berdi.
Hormatly Prezidentimiz Gurbanguly Berdimuhamedow öz egindeşlerini we ýurdumyzyň halkyny mukaddes Garaşsyzlygyň beýik işleriniň nyşanyna öwrülen uly baýramçylyk bilen ýene-de bir ýola gutlap, olara bagtyýarlyk, abadançylyk hem-de ata Watanymyzyň bähbidine ähli başlangyçlarda täze üstünlikleri arzuw etdi.


text:
"Ankara nähili derejede howpsyz bolsa, Waşington hem şolar ýaly howpsyz"
Premýer ministr Binali Ýyldyrym: "Ankara nähili derejede howpsyz bolsa, Waşington hem şolar ýaly howpsyz" diýdi
Premýer ministr Ýyldyrym paýtagty Ankarada gün tertibiniň ileri tutulýan meseleleri bilen bagly soraga jogap berdi.
Žurnalistleriň biriniň Türkiýäniň ABŞ-e syýahat duýduryşyny berendigini, ondan ozal bolsa Waşington tarapyndan hem Türkiýä garşy meňzeş kararyň kabul edilendigini ýatlatmagyna Binali Ýyldyrym: “Hem ýalňyş bir karardyr, hem-de ABŞ-Türkiýe gatnaşyklaryna ýaramaz täsir ýetirer. Ankara nähili derejede howpsyz bolsa, Waşington hem şolar ýaly howpsyz. Stambul nähili derejede howpsyz bolsa, Nýu-Ýork hem şolar ýaly howpsyzdyr. Syýahat gadagançylygyny goýup çözgüt tapyp bolmaz. Global terrorçylyga garşy has jebis bolmagymyz hökmany” diýdi.
Türkiýäniň Siriýanyň Idlib sebitinde asuda ilatyň gyrgyna berilmegini ýazgarandygyny aýdan Binali Ýyldyrym: “Siriýada parahatçylygyň üpjün edilmegi üçin Türkiýe başda bolmak bilen Russiýa we Eýran öz üstlerine jogapkärçilikler aldy. Ýagdaý bular ýaly bolan mahaly ýerleri basyp almak üçin asuda ilat ýa-da başgalar diýip tapawut goýmadan hüjüme başlamagy ýalňyşdyr we biz bu herekedi ýazgarýarys. Bu babatda hem Russiýa hem-de Eýran bilen gepleşikler geçirýäris. Duýduryşlarymyzy berdik, çärämizi görýäris” diýdi.
Binali Ýyldyrym Idlibdäki hüjümleriň artmagynyň täze göç tolkunlaryň, täze kynçylyklaryň döremegine sebäp boljakdygy barada duýduryş berdi.


text:
1-nji fewraldan başlap, Türkmenistanyň Merkezi Banky daşary ýurtlardan harytlary import edýän telekeçileriň manatlaryny dollara konwertasiýa etmek düzgünlerini gaýtadan dikeltdi diýip, “Türkmenistandan Alternatiw habarlary” neşiri habar berýär.
Bu maglumaty Azatlyk Radiosynyň Aşgabatdaky habarçylary hem tassyklaýarlar, ýöne olar bu ýeňilligiň diňe käbir hususy firmalar üçin dikeldilendigini belleýärler.
Türkmenistanyň Merkezi Bankynyň käbir jogapkär resmileriniň Azatlygyň habarçylaryna aýtmagyna görä, şu aýyň başyndan bäri daşary ýurtlardan harytlary import edýän hususy eýeçilikdäki firmalaryň diňe käbirine türkmen manadyny dollara konwertasiýa etmäge rugsat berilýär.
“Şolaryň arasynda ‘Bereketli’, ‘Ajaýyp bina’, ‘Gül zaman’ we ‘Döwrebap gurluşyk’ diýen ýaly firmalar bar. Bulardan ‘Ajaýyp bina’ we ‘Döwrebap gurluşyk’ firmalary gurluşyk, ‘Gül zaman’ we ‘Bereketli’ firmalary bolsa daşary ýurtdan azyk harytlary getirmek bilen meşgullanýar. Ynha, şulara rugsat edilipdir” diýip, Aşgabatda ýaşaýan ýazyjy we synçy Amanmyrat Bugaýew aýtdy.
Şeýle-de, ol adynyň efirde agzalmazlygy şerti bilen maglumat beren bank resmilerine salgylanyp, bu firmalara şertnamadaky puluň möçberiniň doly konwertasiýa edilip berilýändigini, ýöne çalşylýan mukdaryň 2%-niň bank hyzmatlary üçin geçirilmelidigini belledi.
Emma şol bir wagtda-da, 11-nji fewralda “Türkmenistandan alternatiw habarlar” neşiri özüniň ýurduň telekeçilik ulgamyndaky çeşmesine salgylanyp, telekeçileriň türkmen manadyny dollara konwertasiýa edip bilýän pulunyň möçberiniň öňküsi ýaly saklanyp galýandygyny we onuň şertnamadaky ähli mukdaryň 2%-ne barabardygyny habar berdi.
Galyberse-de, Türkmenistanyň Merkezi Bankynyň jogapkär resmileri puly konwertasiýa etmek ýeňillikleriniň näme sebäpden diňe käbir firmalar üçin dikeldilendigi barada özlerinde hem anyk maglumatyň ýokdugyny, ýöne agzalan firmalaryň arkasynda ýokary derejeli döwlet wezipe eýeleriniň durandygyny aýtdylar.
Ýatladyp geçsek, geçen aýyň ortalarynda, Türkmenistanda import bilen meşgullanýan telekeçileriň konwertasiýa etmek işlerinde bökdençlikleriň ýüze çykandygyny Azatlyk Radiosy bilen habarlaşan telekeçi habar beripdi.
“Türkmenistanyň Alternatiw habarlary” neşiri hem, geçen ýylyň dekabryndan bäri konwertasiýa etmäge ygtyýarly banklaryň hiç biriniň bu operasiýalary amala aşyrmaýandygyny mälim edipdi.
Gepiň gerdişine görä ýatlatsak, türkmen häkimiýetleri ýurtdaky telekeçilige garşy ençeme tapgyr çäklendirme girizipdi. 2016-njy ýylyň ýanwarynda ýurtda dollaryň resmi söwdasynyň togtadylmagy bilen, bankdan konwertasiýa edip bolýan ýa-da öz hasabyňdan alyp bolýan daşary ýurt walýutasynyň mukdary hem çäklendirilipdi.
Bu ýagdaý ýurtda walýutanyň iki – döwlet we “gara bazar” kurslarynyň emele gelmegine getirip, häzirki wagtda 1 amerikan dollary döwlet kursunda 3 manat 50 teňňä barabar bolsa, “gara bazarda” ol 14 manada golaýlady.
2015-nji ýylda Türkmenistanyň Merkezi Banky telekeçileriň milli pul birligindäki bank hasaplaryndan awtomatiki konwertasiýany çäklendirip, nagtlaşdyryp bolýan puluň möçberini bolsa, 35 müň manat, ýagny döwlet kursy bilen 10 müň amerikan dollary möçberinde kesgitläpdi.
2016-njy ýylda ýurduň banklaryndan türkmen telekeçileri daşary ýurt kärhanasy bilen baglaşan şertnamasyndaky umumy pul serişdesiniň 3%-ni konwertasiýa edip bilen bolsa, bu mukdar 1,4 – 2 prosente çenli azaldylypdy.
Döwlet emeldarlary we mediasy ýurduň agyr ykdysady krizisi başdan geçirýändigi aýdylýan döwründe, telekeçilere we konwertasiýa amallaryna girizilýän çäklendirmeler barada dymýarlar.


text:
Habarlar
Türkmenistanda Iordaniýanyň Adatdan daşary we Doly ygtyýarly ilçisi işe başlady
2018-nji ýylyň 19-njy oktýabrynda hormatly Prezidentimiz Gurbanguly Berdimuhamedowyň tabşyrygy boýunça Mejlisiň Başlygy G.Mämmedowa Iordaniýa Haşimit Patyşalygynyň Türkmenistandaky Adatdan daşary we Doly ygtyýarly ilçisi Ismail Rifaýenden ynanç hatyny kabul etdi. Söhbetdeşligiň barşynda Mejlisiň Başlygy G.Mämmedowa Iordaniýanyň ilçisini Garaşsyz, Bitarap Türkmenistanyň daşary syýasatynyň ileri tutulýan ugurlary, milli Liderimiziň başlangyjy bilen ýurdumyzda ýaýbaňlandyrylan durmuş-ykdysady özgertmeler bilen tanyşdyrdy. Taraplar şeýle-de ikitaraplaýyn hyzmatdaşlygyň ileri tutulýan ugurlaryny...
Türkmenistanyň Prezidenti Saud Arabystanynyň söwda we maýa goýumlar ministrini kabul etdi
2018-nji ýylyň 18-nji oktýabrda hormatly Prezidentimiz Gurbanguly Berdimuhamedow Söwda-ykdysady hyzmatdaşlyk boýunça hökümetara türkmen-saud toparynyň altynjy mejlisiniň işine gatnaşmak üçin öz ýurdunyň wekiliýetine ýolbaşçylyk edip türkmen paýtagtyna gelen Saud Arabystany Patyşalygynyň söwda we maýa goýumlar ministri Majid Bin Abdulla Al Kasabini kabul etdi. Duşuşygyň barşynda Söwda-ykdysady hyzmatdaşlyk boýunça hökümetara türkmen-saud toparynyň ähmiýeti bellenildi, onuň işi özara bähbitli işewürlik gatnaşyklarynyň mundan beýläk-de pugtalandyrylmagyna we giňeldilmegine ýardam eder. Türkmen...
Hökümetara türkmen-saud toparynyň mejlisi
2018-nji ýylyň 18-nji oktýabrynda ýurdumyzyň nebitgaz toplumynyň merkezi binasynda Söwda-ykdysady hyzmatdaşlyk boýunça türkmen-saud hökümetara toparynyň altynjy mejlisi geçirildi, onda ikitaraplaýyn işewürlik hyzmatdaşlygyny pugtalandyrmagyň wezipelerine garaldy. Toparyň agzalary ozal gazanylan ylalaşyklary iş ýüzünde durmuşa geçirmek boýunça ýerine ýetirilen işleriň jemlerine oňyn baha berip, bilelikdäki işiň birnäçe ulgamlarynda hyzmatdaşlygy işjeňleşdirmek meselelerini ara alyp maslahatlaşdylar. Pikir alyşmalaryň barşynda dokma hem-de azyk senagatynda, bank ulgamynda, ýangyç-energetika top...
Gyýanly polimer toplumynyň innowasionlygy we netijeliligi halkara şahadatnamalary bilen bellenildi
2018-nji ýylyň 17-nji oktýabrynda Gyýanly gazhimiýa toplumynyň açylyş dabarasynda täze önümçiligiň netijeliligi, innowasion we ekologiki taýdan howpsuzlygyny tassyklaýan şahadatnamalary gowşuryş dabarasy boldy. Kärhanada ýylda 386 müň tonna ýokary dykyzlykly polietilen we 81 müň tonna polipropilen öndüriljek 5 milliard kubmetr gaz gaýtadan işleniler. Innowasion tehnologiýalar esasynda işleýän bu kärhananyň aýratyn ünsi daş-töwrege akdyrylýan gazlaryň täze filtrasiýalarynyň we olaryň geljekki galyndylary netijesinde ýetiriliýän zyýanly täsiriň öňüni almak bolup durýar. Şunuň bilen, Ýuliýus K...
Türkmenistanyň Prezidenti Gyýanlyda geçirilen nahal ekmek çäresine gatnaşdy
Türkmenistanyň Prezidenti Gurbanguly Berdimuhamedow 2018-nji ýylyň 17-nji oktýabrynda işe girizilmegi bilen 1000-e golaý iş ýerini döretmäge mümkinçilik beren Gyýanly şäherçesiniň polimer zawodynyň açylyş dabarasyna gatnaşdy, soňra täze gazhimiýa toplumynyň ýanynda ilkinji agajy ekmek bilen güýzki nahal ekmek möwsümine badalga berdi. Watanymyzyň tebigatyna bolan aýawly garaýyş – Türkmenistanyň döwlet syýasatynyň ileri tutýan ugrudyr. “Ýaşyl port” atly halkara standartynda laýyklykda şu ýylyň maýynda ulanylmaga berlen Türkmenbaşy şäheriniň täze Halkara deňiz portunyň taslamasy işlenip düzüld...
Aşgabatda ählumumy howplara garşy göreşmek boýunça sebit derejesindäki maslahat geçirilýär
15-nji oktýabrda Aşgabatda “Terrorçylyga garşy göreşmek boýunça milli we sebit mümkinçiliklerini berkitmek maksady bilen, serhetleri goramak we dolandyrmak babatda öňdebaryjy tejribe” atly sebit derejesindäki maslahat öz işine başlady. Ol ýurdumyzyň daşary syýasat edarasy tarapyndan BMG-niň Merkezi Aziýa sebiti üçin Öňüni alyş diplomatiýasy boýunça sebit merkezi hem-de BMG-niň Terrorçylyga garşy göreşmek baradaky müdirligi bilen bilelikde guraldy. Ady agzalan çäre hormatly Prezidentimiz Gurbanguly Berdimuhamedowyň Birleşen Milletler Guramasynyň Baş Assambleýasynyň 73-nji maslahatynda beýan e...


text:
Aşgabatdan Ýerewana amala aşyrylan ilkinji uçar reýsi Ermenistanyň paýtagtynyň “Zwartnots” halkara aeroportunda “suw salýuty” bilen garşy alyndy diýlip, Ermenistanyň media agentlikleri habar berdiler.
“Türkmenhowaýollary” kompaniýasynyň ilkinji reýsi bilen Aşgabatdan Ýerewana 96 ýolagçy barypdyr. Türkmenistanyň paýtagtyndan Ýerewana baran uçaryň öz ýoluny soň Frankfurta tarap dowam etdirjekdigi aýdyldy.
Ermenistanyň graždan awiasiýasynyň başlygy Sergeý Awitesýan täze uçar gatnawyna talabyň bolandygyny we onuň öň ençeme gezek maslahat edilendigi belledi diýip, ArmInfo agentligi belledi.
Aşgabat-Ýerewan-Frankfurt reýsiniň “Türkmenhowaýollary” tarapyndan hepdede bir gezek her çarşenbe güni amala aşyryljakdygy habar berildi.


text:
Saud Arabystany neşe gaçakçylygy bilen baglanyşykly ölüm jezasyna höküm edilen pakistanly raýatyň kellesini kesdi.
Saud Arabystanynyň Içeri işler ministrliginiň 17-nji maýda beren maglumatyna görä, munuň netijesinde şu ýyl şalykda dardan asylan tussaglaryň sany 84-e ýetdi.
Ministrligiň beýanatynda aýdylmagyna görä, Iftihar Ahmed Mohammed Anaýat Saud Arabystanyna öz aşgazanyna ýerleşdirilen şarlar arkaly geroin getirmäge synanyşmakda günäli tapylypdyr.
Anaýat Gyzyl deňziniň kenaryndaky Jeddah şäherinde höküm edilipdi.
2014-nji ýylda adam hukuklaryny goraýjy “Amnesty International” guramasy Saud Arabystanyny dünýäde tussaglary ölüm jezasyna iň köp höküm edýän üç ýurduň arasynda ýerleşdiripdi.


text:
Arsen Awakow aeroportyň eýelenmegini “harby interwensiýa we okkupasiýa” diýip atlandyrdy.
Russiýanyň Stawropoldaky Gara deňiz floty öz harby düzüminiň şäheriň aeroprotyny eýelemäge ýa-da ýoluny beklemäge gatnaşmandygyny aýdýar.
"Çagyryş"
Bu aralykda Ukrainanyň parlamenti Moskwa ýüzlenip, ýurduň özygtyýarlylygyny bozup biljek islendik hereketlerden gaça durmaga çagyrdy. Parlament ABŞ-dan, Britaniýadan we Russiýadan Ukrainanyň 1994-nji ýylda gol çekilen memorandumy esasynda kesgitlenen territorial çäklerini ykrar etmegi sorady.
Şeýle-de ukrain parlamenti dörän bu krizisi maslahatlaşmak üçin BMG-niň Howpsuzlyk Geňeşiniň çagyrylmagyny haýyş edip, BMG-ä ýüzlendi.
ABŞ-nyň döwlet sekretary Jon Kerri penşenbe güni çykyş edip, ähli taraplary “prowokasiýalardan saklanmaga” çagyrdy. Ol özüniň rus kärdeşi Sergeý Lawrowdan Russiýanyň Ukrainanyň terrirtorial bütewüligini sylajakdygy barada ynandyrma alandygyny hem sözüne goşdy.
Dartgynlylyk
Moskwanyň tarapdary bolan prezident Wiktor Ýanukowiçiň häkimiýetden agdarylmagy bilen, etniki ruslaryň köplük bolup ýaşaýan sebiti Krymda dartgynlylyklar başlandy.
Penşenbe güni ýüzi örtgüli ýaragly adamlar Simferopolyň regional parlamentini we beýleki hökümet binalaryny eýeläp, olaryň depesinde Russiýanyň baýdagyny dikdiler.
Mundan biraz soň, Krymyň parlamenti sebitiň awtonomiýasy meselesi boýunça 25-nji maýda referendumyň geçiriljekdini yglan etdi.
Anna güni irden Simferopolyň aeroportyny eýelemäge hemeýat berdim diýýän bir adamyň sözlerinden çen tutulsa, olar muny Kiýewden “radikallar” diýip häsiýetlendiren adamlarynyň Kryma gelmeginiň öňüni almak üçin edipdirler.
Ol: “Biz oduň Krymda tutaşmagynyň öňüni almak üçin, bu inisiatiwa bilen çykyş etdik. Biz Krymda faşizmi islämzok. Biz Krymda asudalygy isleýäris” diýdi.
Parlamentiň ädimleri
Penşenbe güni Krymyň kanunçykaryjylary häzirki hökümeti dargatdylar we özlerine täze premýer-ministr saýladylar. Sergeý Aksýonow anna güni çykyş edip, Ýanukowiçi heniz hem ýurduň kanuny prezidenti hökmünde kabul edýändigini aýtdy.
“Köpçülikleýin adam öldürmekde” aýyplanýan Ýanukowiç häzirki wagtda Ukrainanyň täze häkimiýetleriniň buýrugy boýunça ýurduň hukuk goraýjy edralary tarapyndan jenaýatkär hökmünde gözlenilýär.


text:
Nigeriýada Boko Harama garşy geçirlen operasiýada 7 terrorçy öldürildi
Boko Haramyň 2009-njy ýyldan bäri yzygiderli ýagdaýda guraýan hüjümlerinde 20 müňden gowrak adam ýogaldy
Nigeriýanyň demirgazyk gündogarynda terror guramasy Boko Harama garşy geçirlen operasiýada 7 terrorçy öldürildi.
Mesele hakynda berlen beýanatda, Borno welaýatynyň Guzamala etrabynda Boko Harama garşy operasiýanyň geçirlendigi habar berildi.
Operasiýada 7 terrorçynyň öldürlendigi, köp sanly terrorçynyň hem ýaraly ýagdaýda gaçandygy nygtaldy.
Beýleki tarapdan guramanyň Garunda obasyndaky harby gözegçilik merkezine guran hüjüminde köp sanly esgeriň ýogalandygy bellenildi.
Nigeriýada 2000-njy ýyllaryň başyndan bäri terrorçylykly hüjüm guraýan Boko Haramyň 2009-njy ýyldan bäri yzygiderli ýagdaýda guraýan hüjümlerinde 20 müňden gowrak adam ýogaldy.
Gurama 2015-nji ýyldan bäri ýurduň serhet goňşulary Kamerunda, Beninde, Çatda we Nigerde hem hüjümler guraýar.
Guramanyň Çatda guran hüjümlerinde azyndan 2 müň adam ýogaldy.


text:
Alekseý Nawalnyý 5-nji maýda Moskwada ýurt boýunça Wladimir Putine garşy geçirilýän prosetestleriň çäginde tussag edildi.
Nawalnyý rus paýtagynyň merkezindäki Puşkin skwerinde guralan ýygnanyşyga geleninden soň gysga wagt içinde polisiýa tarapyndan tussag edildi. Pitnä garşy polisiýa bu ýere gelen beýleki protestçileri dargydýan wagtynda olaryň käbiri Putiniň goldawçylary tarapyndan urlup-ýenjildi.
Oppozisiýa lideri Alekseý Nawalnynyň goldawçylary 5-nji maýda Moskwada, Sankt-Peterburgda we beýleki rus şäherlerinde toplanyp, prezident Wladimir Putiniň täze alty ýyl prezidentlik möhletine garşy protest bildirýärler.
Putin 7-nji maýda 18 ýyllyk ýolbaşçylyk möhletini uzaldyp, özüniň dördünji prezidentlik möhleti üçin kasam kabul etmeli. Tarapdarlary onuň ýurdy “dyzyna galdyrandygyny” aýdýarlar, garşydaşlary bolsa Putini korrupsiýada, awtokratiýany berkitmekde ýazgarýarlar.
AÝ/AR-nyň habarçylary polisiýanyň protestçilere garşy durýandygyny we Sibiriň Krasnoýarsk şäherindäki protest ýygnanyşygynda birnäçe adamy tussag edendigini habar berýärler.
Nawalnynyň Tomsk şäherindäki kordinatory Kseniýa Fadeýewa hem, birnäçe ýüz adam protest bildirýän mahalynda, sibir şäherinde polisiýa tarapyndan tussag edildi.
Uzak Gündogardaky Habarowsk şäherinde toplanan protestçiler “Ýok bolsun patyşa!” diýen şygara gygyrdylar.
Uly köçe protestlerine çagyran we Orsýetiň dolandyryjy elitasynyň ulaşandygy aýdylýan korrupsiýa barada tapgyrlaýyn hasabat çap eden Nawalnyý, maliýe jenaýatlarynda aýyplanandygy üçin diýlip, prezidentlige kandidat bolmakdan mahrum edildi.
Ol 5-nji maýdaky protestleri “Ol biziň patyşamyz däl” diýen şygar astynda geçirmegi teklip etdi.